text:
Dzilawo, Mitu Mia Viwo Ƒe Xɔse Ðo
“Ðekakpuiwo kple ɖetugbuiwo siaa . . . nekafu Yehowa fe ŋkɔ.”—PS. 148:12, 13.
HADZIDZI: 88, 115
1, 2. (a) Agba kae le dzilawo dzi, eye aleke woate ŋu atsɔe? (b) Nu ene kawo mee míadzro?
ATSU kple asi aɖe si le France gblɔ be: “Míexɔ Yehowa dzi se gake esia mefia kokoko be mía viwo hã xɔ edzi se o.” Wogblɔ yi edzi be: “Menye ɖe wonyia xɔse dome o. Ðe mía viawo nɔa etum ɖo vivivi.” Nɔviŋutsu Australiatɔ aɖe gblɔ be: “Anɔ eme be wò agbanɔmedzi sesẽtɔe nye be nàtu viwò fe xɔse ɖo. Ele be nàwɔ nu sia nu si akpe ɖe eŋu la ŋu dɔ. Awɔ na wò be yeɖo ye vi fe nyabiabia aɖe ŋu nɛ nyuie. Gake kaka nàkpɔa egabia nya ma ke ɣebubuɣi! Ŋuɖoɖo si na wòse nya aɖe gɔme egbea masu nɛ etsɔ o. Ehiã be miagbugbɔ anɔ nyati aɖewo me dzrom edziedzi.”
2 Ne dzilae nènye la, ɖe wòwɔna na wò ɣeaɖewoɣi be yemate ŋu afia nu ye viwo be woalɔ̃ Yehowa ahayi edzi asubɔe le wofe tsitsime oa? Le nyatefe me la, mía dometɔ aɖeke mate ŋu awɔ esia le eɖokui si o. (Yer. 10:23) Gake míate ŋu awɔe ne míena Mawu fia mɔ mí. Na míadzro nu ene siwo ate ŋu akpe ɖe ŋuwò be nàtu viwòwo fe xɔse ɖo la me: (1) Nya viwòwo nyuie. (2) Fia nu siwo tsi dzi me na wò la wo. (3) Wɔ kpɔɖeŋu nyuiwo. (4) Gbɔ dzi ɖi eye nɔ gbe dom ɖa.
NYA VIWÒWO NYUIE
3. Aleke dzilawo asrɔ̃ Yesu le nufiafia wo viwo me?
3 Metso dzika fo na Yesu be wòabia efe nusrɔ̃lawo nu si dzi woxɔ se o. (Mat. 16:13-15) Srɔ̃ efe kpɔɖeŋu. Anyo be nàbia viwòwo woagblɔ wofe susu kple seselelãmewo na wò ne miele dze ɖom alo le dɔ wɔm ɖekae. Àte ŋu abia nya wo tso nu siwo dzi womeka ɖo tututu o la hã ŋu. Nɔviŋutsuvi Australiatɔ aɖe si xɔ fe 15 la gblɔ be: “Nye kple Papa míeɖoa dze tso nye xɔse ŋu eye wòkpena ɖe ŋunye medea ŋugble. Ebianam be: ‘Nya kae Biblia gblɔ?’ ‘Ðe nèxɔ nya si wògblɔ dzi sea?’ ‘Nu ka tae nèka ɖe edzi?’ Edina be maɖo eŋu le nye ŋutɔ nye nyagbewo me, ke menye be magbugbɔ nya si eya alo Dada gblɔ dzro ko o. Esi mele tsitsim la, edina be maɖe nu me kpee.”
4. Nu ka tae wòle be nàbu viwò fe biabiawo nya veviwoe? Gblɔ efe kpɔɖeŋu.
4 Ne viwò gblɔ be yemexɔ nufiafia aɖe dzi se tututu o la, mègablu ɖe eta alo atee kpɔ be yeaʋli nya kplii o. Gbɔ dzi ɖi nàkpe ɖe eŋu wòade ŋugble le nya la ŋu. Dzila aɖe gblɔ be: “Bu viwò fe biabia la nya vevii. Megawɔ na wò be nyamaɖinyae o, eye mègaɖe asi le nyaa ŋu le esi emeɖeɖe ate ŋu sesẽ na wò ta o.” Nya lae nye be, anyo be nàbui be esi nufiafia ma le vevie na viwòa eye wòdi be yease egɔme tae wòbia nya tso eŋu ɖo. Ðo ŋku edzi be fe 12 koe Yesu xɔ evɔ wòbia nya sesẽwo. (Xlẽ Luka 2:46.) Ƒe 15-vi aɖe si le Denmark gblɔ be: “Esi megblɔ be nyemeka ɖe edzi tututu ne subɔsubɔha vavãtɔ mee míele o la, dzinyelawo mehe nya kplim o, togbɔ be woanya tsi dzi ɖe ŋunye hã. Wozã Biblia tsɔ ɖo nye biabiawo katã ŋu nam.”
5. Nu kae dzilawo awɔ be wo viwo nalé xɔse me ɖe asi?
5 Nya viwòwo nyuie—nya wofe susu, wofe seselelãme kple nu siwo ŋu wotsi dzi ɖo. Megava susu me na wò gbeɖe be, esi wodea Kristotɔwo fe kpekpeawo eye wodea gbeadzi kpli wò ta la, xɔse le wo si o. Miɖo dze tso Ŋɔŋlɔawo me nyawo ŋu, nu ka ke wɔm mieɖale o. Do gbe ɖa kple viwòwo eye nàdo gbe ɖa ɖe wo ta hã. Dze agbagba nànya dodokpɔ siwo me tom wole siwo ate ŋu agbɔdzɔ wofe xɔse, eye nàkpe ɖe wo ŋu woawɔ avu kpli wo.
FIA NU SIWO TSI DZI ME NA WÒ LA VIWÒWO
6. Ne dzilawo fã Biblia me nyatefea ɖe woawo ŋutɔ fe dzi me la, aleke wòakpe ɖe wo ŋu le nufiafia wo viwo me?
6 Yesu fe nufiafiawo de dzi gbɔ na amewo, elabe elɔ̃ Yehowa, Efe Nya la kple ame siwo wòfiaa nui. (Luka 24:32; Yoh. 7:46) Nenema kee lɔlɔ̃ ana dzilawo fe nyawo nade wo viwo fe dzi gbɔ. (Xlẽ 5 Mose 6:5-8; Luka 6:45.) Eya ta dzilawo, mido vevie Biblia kple míafe agbalẽwo sɔsrɔ̃. Misrɔ̃ nu geɖe tso nuwɔwɔwo ŋu eye miaxlẽ nyati siwo le míafe agbalẽwo me siwo fo nu tso wo ŋu la nyuie. (Mat. 6:26, 28) Esia wɔwɔ aʋu miafe susuwo, ana mialɔ̃ Yehowa, eye wòakpe ɖe mia ŋu miasu te afia nu mia viwo.—Luka 6:40.
7, 8. Ne Biblia me nyatefea yɔ dzi me na dzilawo la, nu kae wòaʋã wo woawɔ? Gblɔ efe kpɔɖeŋu.
7 Ne Biblia me nyatefea yɔ wò dzi me la, àdi godoo be yeafo nu le wo ŋu na wò fomea. Wɔ esia ɣesiaɣi, ke menye le Ƒometadedeaguɣi alo ne miele kpekpeawo dzram ɖo ko o. Azɔ hã, mele be numedzodzro siawo nanye dzizizi o, ke boŋ ele be wòatso dzi me faa, eye wòanye dzeɖoɖo. Atsu kple asi aɖe si le Amerika dea ŋugble le Yehowa ŋu ne fomea kpɔ nane si nya kpɔ na wo alo le nu vivi aɖe ɖum. Wogblɔ be: “Míeɖoa ŋku ale si nu sia nu si Yehowa na mí la ɖea efe lɔlɔ̃ kple ameŋububu fiana la dzi na mía viwo.” Ne ŋutsu aɖe kple srɔ̃a siwo le Anyiehe Afrika la kple wo vinyɔnuviwo le dɔ wɔm le abɔ me la, wohea ɖeviawo fe susu yia nukunu si wònye be nukuwo miena hetsina la dzi. Wogblɔ be: “Míedzea agbagba be míakpe ɖe mía viawo ŋu be woade bubu agbea kple ale si wòwɔ nukui la ŋu.”
8 Esi vifofo aɖe si le Australia la viŋutsu xɔ abe fe ewo ene la, ekplɔe yi blemanudzraɖofe aɖe eye wòwɔ mɔnukpɔkpɔa ŋu dɔ tsɔ do ŋusẽe be wògaxɔ Mawu dzi se geɖe wu be eyae wɔ nuwo. Vifofoa gblɔ be: “Míekpɔ blema fumelã siwo nye abosra fomevi aɖe siwo woyɔna be Ammonoid kple trilobite. Ewɔ nuku na mí be blema fumelã siawo siwo megali o la nya kpɔ, wofe wɔwɔme de ŋgɔ ale gbegbe, eye nu sia nu de le wo ŋu abe tɔmelã siwo míekpɔna egbea ene. Eya ta ne ɖe agbe dze egɔme le mɔ tsɛ aɖe ko nu, eye wòva de ŋgɔ vivivi la, ke nu ka tae blema fumelã siawo de ŋgɔ ɣemaɣi xoxo? Nya sia ŋu bubu wɔ dɔ ɖe dzinye ŋutɔ eye meɖo dze tso eŋu na vinyea.”
WƆ KPƆÐEŊU NYUIWO
9. Nu ka tae kpɔɖeŋuwo wɔa dɔ, eye aleke vidada aɖe wɔ esiae?
9 Enuenu la, Yesu wɔa kpɔɖeŋu siwo nana amewo bua tame, siwo léa dzi na wo henana nufiamea tsia susu me na wo. (Mat. 13:34, 35) Ðeviwo kpɔa nuwo le susu me. Eya ta dzilawo, miyi edzi mianɔ kpɔɖeŋuwo wɔm na mia viwo ne miele nu fiam wo. Esia tututue vinɔ aɖe si le Japan la wɔ. Esi viaŋutsuvi eveawo xɔ fe enyi kple ewo la, efia nu wo tso ya si fo xlã anyigbaa kple beléle tɔxɛ si Yehowa tsɔ wɔe la ŋu. Nu si wòwɔe nye be etsɔ nyinotsi, sukli kple kɔfi na wo. Azɔ egblɔ na ɖeviawo dometɔ ɖe sia ɖe be wòaɖo tii kɔpo ɖeka na ye. Egblɔ be: “Wowɔe beléletɔe. Esi mebia wo be, nu ka tae wogbɔ dzi ɖi ɖe ewɔwɔ ŋu nenema mahã la, wogblɔ be yewodi be kɔfia nanɔ abe ale si tututu medinɛ ene. Meɖe eme na wo be nenema kee Mawu gbɔ dzi ɖi esime wònɔ ya vovovo siwo fo xlã míafe anyigba la tsakam—[ewɔe wòsɔ] na mí ale gbegbe!” Kpɔɖeŋu ma nɔ bɔbɔe na ɖeviawo ŋutɔ, eye wòna nusɔsrɔ̃a vivi wo nu tsɔ wu be wòanɔ kplalaa ko. Mewɔ nuku o be womeŋlɔ nufiamea be kpɔ o!
10, 11. (a) Kpɔɖeŋu kae nàte ŋu azã atsɔ atu viwò fe Mawu dzixɔse ɖo? (Kpɔ foto si le nyati sia fe gɔmedzedze.) (b) Kpɔɖeŋu kawoe nèzã wòɖe vi?
10 Àte ŋu azã nu vovovo siwo míetsɔ ɖaa nui be nàkpe ɖe viwò ŋu wòatu efe Mawu dzixɔse ɖo. Aleke nàwɔe? Ne èɖa nane alo mè akpɔnɔvi aɖe vɔ la, ɖe akpa si nu vovovo siwo nèzã la wɔna me na viwòa. Azɔ tsɔ atikutsetse aɖe, abe aŋuti ene, nɛ eye nàbiae be: “Ðe nènya be ‘nanewoe fo fu’ zu aŋutia?” Eyome fe aŋuti la me ɖe eve eye nàtsɔ ku ɖeka nɛ. Àte ŋu aɖe eme nɛ be “woŋlɔ” nu siwo afo fu azu aŋuti la ɖe efe kua me, gake esia de ŋgɔ wu nuɖaɖa fe mɔfiame siwo woŋlɔna ɖe nuɖagbalẽ me. Àte ŋu agabiae be “Ne ame aɖee ŋlɔ mɔfiame siwo le nuɖagbalẽa me la, ke ame kae ŋlɔ mɔfiame siwo le aŋutiku la me?” Ne vi tsitsi ye la, àte ŋu aɖe eme nɛ be aŋuti, alo aŋutiti bliboa, fe mɔfiameawo le domenyiŋusẽfianu (DNA [ADN]) la me. Mi ame evea miate ŋu akpɔ nɔnɔmetata siwo le The Origin of Life (Origine de la vie) fe axa 10 va se ɖe 20 gɔ̃ hã.
11 Dzila geɖewo dzroa nyati si nye “Ðe Wowɔea?” si dzena le Nyɔ! me la me kple wo viwo. Ne ɖeviawo metsi o la, dzilawo tea ŋu ɖea nya vevi mawo me na wo le mɔ bɔbɔe nu. Le kpɔɖeŋu me, atsu kple asi aɖe si le Denmark tsɔ yameʋuwo sɔ kple xeviwo. Wogblɔ be: “Yameʋuwo ɖi xeviwo. Gake ɖe yameʋuwo ate ŋu aɖa azi ahafo yameʋu suewoa? Ðe wòhiã be woado mɔ tɔxɛ na xeviwo be woadze ɖe edzia? Eye ne ètsɔ yameʋu fe gbeɖeɖe sɔ kple xeviwo fe xɔxlɔ̃ la, nya kae nàgblɔ? Eya ta ame ka sie nunya le wu—ame siwo wɔ yameʋuwo loo, alo Ame si wɔ xeviwo?” Numeɖeɖe siawo kple nyabiabia ɖeviwo nyuie ate ŋu akpe ɖe wo ŋu woawɔ wofe “tamebubuŋutete” ŋu dɔ ahaxɔ Mawu dzi se geɖe wu.—Lod. 2:10-12.
12. Aleke kpɔɖeŋuwo akpe ɖe viwò ŋu be wòaka ɖe Biblia dzi?
12 Kpɔɖeŋu nyuiwo ate ŋu akpe ɖe ɖeviwo ŋu be woaka ɖe edzi be Biblia me nyawo nye nyatefe. Míatsɔ Hiob 26:7 awɔ efe kpɔɖeŋui. (Xlẽe.) Aleke nàɖee afia be Mawu fe gbɔgbɔ mee ŋɔŋlɔ sia tso? Mègagblɔ nyatefea na viwò dzro ko o. Ke boŋ kpe ɖe eŋu be wòakpɔ nua le susu me. Na wòanya be didifekpɔmɔ̃ kple yamenutomeyimɔ̃ menɔ anyi le Hiob ŋɔli o. Azɔ na viwòa naɖe nu si tae wòasesẽ na amewo ɣemaɣi be woaxɔe ase be anyigba sia si lolo alea mele naneke dzi o me na wò. Ðevia ate ŋu azã bɔlu alo kpe atsɔ awɔ kpɔɖeŋu si aɖee afia be ele be nu kpekpe ɖe sia ɖe nanɔ nane dzi. Nufiame si le esia me aʋã viwòa wòakpɔe be Yehowa na woŋlɔ nyatefenyawo ɖe Biblia me fe gbogbowo hafi amegbetɔwo va ke ɖe wo ŋu.—Neh. 9:6.
NA WOAKPƆ ASIXƆXƆ SI LE BIBLIA ƑE MƆFIAMEWO ŊU
13, 14. Aleke nàkpe ɖe viwò ŋu be wòalɔ̃ azɔ ɖe Biblia fe mɔfiafia dzi?
13 Ele vevie ŋutɔ be nàkpe ɖe viwòwo ŋu woakpɔ asixɔxɔ si le Biblia fe mɔfiamewo ŋu. (Xlẽ Psalmo 1:1-3.) Mɔ geɖewo li siwo dzi nàto awɔ esia. Àte ŋu agblɔ na viwò be, nekpɔe le susu me be yeyina fukpo aɖe dzi nɔ ge, eye ehiã be yeatia ame aɖewo be woanɔ afi ma kpli ye. Eyome biae be, “Nɔnɔme kawoe wòle be wòanɔ ameawo dometɔ ɖe sia ɖe si ale be wo katã woate ŋu anɔ anyi le ŋutifafa me eye wo dome navivi?” Miate ŋu adzro mɔfiame siwo me nunya le siwo le Galatiatɔwo 5:19-23 hã me.
14 Kpɔɖeŋu sia ate ŋu afia nu vevi eve viwòa. Gbã la, Mawu fe dzidzenuwo naa ŋutifafa kple ɖekawɔwɔ nɔa mía dome. Evelia, Yehowa le nu fiam mí fifia hele mía dzram ɖo ɖe agbenɔnɔ le xexe yeyea me ŋu. (Yes. 54:13; Yoh. 17:3) Azɔ hã, miate ŋu axlẽ nutefekpɔkpɔ aɖewo le míafe agbalẽwo me be viwòa nakpɔ ale si Biblia kpe ɖe mía nɔviwo ŋui. Miate ŋu atia nyati siwo nye “Biblia Le Amewo Ƒe Agbenɔnɔ Trɔm” siwo wotana ɖe Gbetakpɔxɔ me enuenu. Alo ne miafe hamea me tɔ aɖe wɔ tɔtrɔ gãwo be yefe nu nadze Yehowa ŋu la, àte ŋu akpee be wòava gblɔ efe ŋutinya na fomea. Kpɔɖeŋu siawo nana míekpɔnɛ be Biblia me nyawo le agbe!—Heb. 4:12.
15. Nu kae nàwɔ be nàfia nu viwòwo nyuie?
15 Nu si míewɔnɛ ye nye esi: Ne èle nu fiam viwòwo la, na wòavivi wo nu. Wɔ aɖaŋu ŋu dɔ. Na ɖeviawo nabu tame, gake wofe fexɔxɔ nenɔ susu me na wò. Na nusɔsrɔ̃a nadzɔ dzi na wo eye wòatu wofe xɔse ɖo. Vifofo aɖe gblɔ be: “Mègadzudzɔ mɔnu yeye siwo dzi miato adzro nyati siwo me miedzro xoxo me la didi o.”
NYE NUTEƑEWƆLA KPLE DZIGBƆÐITƆ, EYE NÀNƆ GBE DOM ÐA
16. Nu ka tae wòle be nàgbɔ dzi ɖi ne èle nu fiam viwò? Gblɔ efe kpɔɖeŋu.
16 Míehiã Mawu fe gbɔgbɔa hafi atu xɔse sẽŋu ɖo. (Gal. 5:22, 23) Abe atikutsetse ŋutɔŋutɔ ene la, exɔa ɣeyiɣi hafi xɔse tsina. Eya ta ele be nàgbɔ dzi ɖi eye nàku kutri le nufiafia viwòwo me. Japan ŋutsu aɖe si si vi eve le gblɔ be: “Nye kple srɔ̃nye míekpɔa vovo ɖe mía viwo ŋu ŋutɔ. Tso esime wonye vi fẽwo la, mesrɔ̃a nu kpli wo miniti 15 gbe sia gbe, ŋkeke siwo dzi míade Kristotɔwo fe kpekpewo koe to le eme. Miniti 15 metia míawo alo woawo o.” Nutome sue dzikpɔla aɖe hã gblɔ be: “Esi menye fewuivi la, biabia kple nu siwo dzi nyemeka ɖo o geɖe nɔ susu me nam siwo dzi memia nu ɖo. Gake esi feawo va nɔ yiyim la, mekpɔ esiawo fe ŋuɖoɖowo le kpekpeawo alo fomenusɔsrɔ̃ alo ɖokuisinusɔsrɔ̃ me. Esia tae wòle vevie be dzilawo nayi edzi anɔ nu fiam wo viwo.”
17. Nu ka tae dzilawo fe kpɔɖeŋu le vevie, eye aleke ŋutsu aɖe kple srɔ̃a wɔe?
17 Eya ta xɔse fe kpɔɖeŋu si nèɖona le vevie ŋutɔ. Viwòwo alé ŋku ɖe wò nuwɔna ŋu, eye woawo hã woasrɔ̃e. Dzilawo, miyi edzi mianɔ miafe xɔse tum ɖo. Mina mia viwo nakpɔe be Yehowa nye ame ŋutɔŋutɔ na mi vavã. Ɣesiaɣi si atsu kple asi aɖe si le Bermuda le kuxi aɖe me tom la, wo kple wo viwo doa gbe ɖa ɖekae biaa Yehowa fe kpekpeɖeŋu, eye wodea dzi fo na wo viawo be woado gbe ɖa le wo ɖokui si. Wogblɔ be: “Míegblɔna na mía vinyɔnu tsitsitɔ be, ‘Ðo ŋu ɖe Yehowa ŋu bliboe, do vevie Fiaɖufe subɔsubɔdɔa, eye mègatsi dzi fũu o.’ Ne nu nyuiwo do tso eme la, ekpɔnɛ be Yehowa le kpekpem ɖe mía ŋu. Esia de agbe yeye eme wògaxɔ Mawu kple Biblia dzi se geɖe wu.”
18. Nu vevi kae wòle be dzilawo nade dzesii?
18 Le wo katã me la, màte ŋu azi ɖevia dzi be wòatu xɔse ɖo o, eya ŋutɔe awɔe. Abe dzila ene la, àte ŋu afã nya la ɖe dzi me nɛ ahade tsii. Gake Mawu koe ate ŋu ana wòatsi. (1 Kor. 3:6) Do gbe ɖa nàbia Mawu fe gbɔgbɔa, eye nàku kutri afia nu viwò malɔ̃nugbɔawo, elabena ne èwɔ esia la, Yehowa ayra ɖe wò agbagbadzedzewo dzi.—Ef. 6:4.


c: text/html

text:
1 PETRO 1
1Mme Petro gɔ nɖe Yesu Kristo katɔ̃mesɛdze lotsɛrɛ ɔko gɔgbe nto lotã mma i Ɣaa ɔɖi ɔtã so fiɛ masasame mapia lɛ mafɔ i Ponto gu Galatia gu Kapadokia gu Asia gu Bitinia nrɔ̃ iso. 2Bo Ɔse Ɣaa mɔmɔ loɖi mi i ɔ̃ kuɖɔɛ kanya fiɛ ɔtã sɔ ɔ̃ Siwarã ɔbara mi sekelee itã atsue ikã Yesu Kristo itɔ̃me. Ɔ̃ ima ana ɔsekelera mi.
Bosate si ɔbualɛ mi si ɔtã mi isobuɛ si isi ibua.
Mafɔɖedze Ba Ɔriinyɔ Nɛ Mba Ngbã.
3Mitã bopɛ Ɣaa gɔ nɖe Bosate Yesu Kristo Ɔse siba! Ɔnyɔ bo nnya gbaã gɔ ɔtã bo ngbã ɣɛtɛ iki i Yesu Kristo ita ibɔrɛ i makpise ame. Nnɛgbe ɔtã bo ɔriinyɔ nɛ mba ngbã. 4Ne ɔso bo anɔ sia i ara wa i Ɣaa ɔledza ɔsɛ ɔtã ɔ̃ maturi iso. Ɔledza wã ɔsɛ i kato ngbegɔ aibaburi, ɣee anina, ɣee akpi anɔmi. 5Mi ma lofɔ miɖe fiɛ Ɣaa ɔsu ɔ̃ ɔle ɔledza mi ɔsɛ sɔ ɔ̃atã mi ngbã ɣɛtɛ ku ɔwi tsɔra ame ɔkpɛ nɖe ara wa ɔledza ɔsɛ ngbe.
6So si siɣɔ mi i nnɛgbe iti atoa sɔ mito miki i inyɛwe gu kalakanyɔ agbãagbã ame i ɔwi kurukutua gɔgbe ame. 7Ara wagbe to aaba mi iso si ite sɔ kafɔkaɖe bielea miba. Sikãrɛtɛa dzɛ nsɛ sinina kɔra ne, masɛ mafore sɛ̃ i ɔtɔ ame, ne ɔso mi kafɔkaɖe ga lofɔ kuɣa kaɖo sikãrɛtɛa ana ne, inya sɔ maakere kã manyɔ sɔ kaaya. Si kaya ne, mito miafɔ ile, ikpawaĩ gu kuwarɛ ku iyi nɛ i Bosate Yesu Kristo aaba. 8Atoa sɔ miinya wũ ne, mito miɖɔɛ wũ, mifɔ wũ miɖe atoa sɔ miito minya wũ kiniɔ ana. Ne ɔso miba isoɣɔ nɛ nna katui. 9Mi kafɔkaɖe ɔso ne, Ɣaa ɔɔtã mi ngbã daaro daaro.
10Ɣaa kanyamaɖidze ma lopɛ bo iɖi nnyainyɔ nɛgbe imomo ɔnyɔnyɔ ara wagbe ame totoroo, fiɛ maɣɛ ara masɛ i karatã ga i Ɣaa aasu ɔtã mi ngbe iso. 11Maki i ɔri igbã biara iso sɔ si matsue ɔwi gɔ iso gu kumɛgɔ i ara wagbe aaba. Ɔwi gɔgbe ame i Kristo Siwarã ɔki i ma iso sitã maɣɛ ara masɛ kumɛgɔ i Kristo aawe inyɛ fiɛ ne kama, ɔ̃ana ikpawaĩ siare. 12Ɣaa ɔɖi ɔte kanyamaɖidze mamɔ sɔ iiɖe ma mɔmɔ karabara mato mabara ne, mi mato mabara matã. Maɖe ika i ara wa i Itɔ̃me Bielea maɣɛdze to maɣere mi kiniɔ iki i Siwarã Bielea dzɛ i Ɣaa ɔsese ɔbɔrɛgu i kato ɔle iso. Ikpɛ̃ ta Ɣaa makpabo ɔkã sɔ maatsue ira i ara wagbe iso.
Ikote Sɔ Mafɔɖedze Aasɛ Ngbã Sekelea.
13Ne ɔso miledza so mitã karabara. Midzuɛ̃ so si misu mi ɔriinyɔ ɔɖuɖu misia i kusɛkusɛ gɔ i Ɣaa aatã mi ku ɔwi gɔ i Yesu Kristo aaledza iba iso. 14Lɛ mabi ma nsɛ makã Ɣaa atsue ne, minyua ara wa lola ɔɔkpɛ̃ mi ɔkã ku ɔwi gɔ miiɖe mafɔɖedze ɔbara. 15Ɣɛɛ ne, mise sekelee i mi kurabarara ɔɖuɖu ame lɛ kumɛgɔ i Ɣaa gɔ lokpere mi se sekelee. 16I Ɔko Sekelea ame ne, Ɣaa ɔɣere ɔ̃ maturi sɔ, “Mise sekelee alasɔ lose sekelee.”
17Misɛ mikpere Ɣaa gɔ loisɛ ɔnyɔ ɔturi i katɔ̃ i atɔ̃me iɣɛ ame sɔ, “Bo Ɔse” si mito mikparama kayi. Ne ɔso misu mi ngbã ayi tsɔra i kayiiso ngbe mipia Ɣaa kuwarɛ. 18Miɣe sɔ iiɖe sikãfudza, ɣee sikãrɛtɛa dzɛ nsɛ sinina siɖe i Ɣaa ɔsu ɔtã mi iti kuso fiɛ ɔɖi mi ɔbɔrɛgu i ngbã mɛ i mi mawa ɔsɛ fiɛ mina kusia kukuwɛ̃ ame. 19Ɣɛɛ Kristo ima nɛ lofɔ kuɣa iɖe. Ɔ̃ nse lɛ sɛrɛrerɔ̃ ibi nɛ lokote fiɛ ina iɣɛrɛ kuiwɛ̃ ana ne. 20Ɣaa ɔɔsia Kristo ikparĩ ɔsɛ fiɛ ɔbara kayiiso, ɣɛɛ ɔɖi wũ ɔte ku ayi tsɔra wagbe ame i mi iti. 21Iki i Kristo iso ne, miɔfɔ Ɣaa miɖe. Ɔ̃ lotara Kristo ɔbɔrɛgu i makpise ame fiɛ ɔtã wũ kuwarɛ kasɛkɔ̃. Ne ɔso mi kafɔkaɖe gu anɔ ka asia i Ɣaa iso.
22Kiniɔ gɔ miɔkã ɔnukuare atsue fiɛ miɔki i ɔ̃ ame misekelera so mito miɖɔɛ mi mafɔɖedze laa ne, miɖɔɛ mi manyii ta situ ame. 23Alasɔ iki i Ɣaa itɔ̃me nɛ mba ngbã fiɛ ina katui ame ne, Ɣaa gɔ nɖe ɣese gɔ loisɛ ɔkpi ɔɔledza mi iɣe. 24Lɛ kumɛgɔ i Ɔko Sekelea ɔɣɛ sɔ,
“Maturi ɔɖuɖu se lɛ sikua
fiɛ ma kuwarɛ ɔɖuɖu se lɛ aɣɔ̃la.
Sikua sɛ siɣɔ, fiɛ aɣɔ̃la ana sɛ akpa.
25Ɣɛɛ Ɣaa itɔ̃me pia ɔwi biara.”
Itɔ̃me nɛgbe nɖe Itɔ̃me Bielea nɛ mapɛ imomo maɣere mi ne.

robotstxt: allowed

filter: keep


text:
NUSƆSRƆ̃ 83
Yesu Na Nuɖuɖu Ame Akpe Geɖe
Do ŋgɔ teti na Ŋutitotoŋkekenyuia le fe 32 K.Ŋ. la, apostoloawo yi va ɖe gbefã eye wotrɔ gbɔ. Ðeɖi te wo ŋu, eya ta Yesu na woɖo tɔdziʋu yi Betsaida, be woaɖi ɖe eme le afi ma. Gake esi tɔdziʋua va ɖi go la, Yesu kpɔ be ame gbogbo aɖewo dze yewo yome va afi ma. Togbɔ be Yesu di be ye kple yefe apostoloawo yewoaɖe ɖe aga vie hã, exɔ ameawo nyuie. Eda dɔ na wofe dɔnɔwo eye wòte nufiafia wo. Yesu fia nu wo ŋkeke bliboa tso Mawu Fiaɖufea ŋu. Esi zã nɔ dodom la, apostoloawo va gblɔ nɛ be: ‘Dɔ le ameawo wum. Ðe asi le wo ŋu woadzo ale be woadi nane aɖu.’
Yesu gblɔ be: ‘Mele be woadzo o. Mina nu wo woaɖu le afi sia.’ Apostoloawo biae be: ‘Èdi be míafle abolo vɛ na wo woaɖua?’ Filipo, apostoloawo dometɔ ɖeka gblɔ be: ‘Ne ga gbogbo aɖe le mía si hã, míate ŋu afle abolo wòasu na ame gbogbo siawo katã o.’
Yesu bia wo be: ‘Nuɖuɖu agbɔsɔsɔ kae le mía si?’ Andrea ɖo eŋu be: ‘Abolo atɔ̃ kple tɔmelã sue eve. Esia mesɔ gbɔ o.’ Yesu gblɔ be: ‘Mitsɔ aboloawo kple tɔmelãawo vɛ nam.’ Egblɔ na ameawo be woanɔ anyi ɖe gbeawo dzi, woanye ame 50 alo 100 le fufofo vovovowo me. Yesu tsɔ aboloawo kple tɔmelãa, ekpɔ dzifo eye wòdo gbe ɖa. Emegbe etsɔ nuɖuɖua na apostoloawo, eye womae na ameawo. Ŋutsu 5,000 kple nyɔnuwo kpakple ɖeviwo ɖu nu ɖi fo. Eyome apostoloawo fɔ nuɖuɖu siwo tsi anyi la, ale be wo dome megblẽ o. Wokpɔ kusi 12 sɔŋ! Ðe esia menye nukunu gã aɖe oa?
Dzi dzɔ ameawo ale gbegbe be wodi be yewoaɖo Yesu fiae. Gake Yesu nyae be ɣeyiɣia mede na Yehowa be wòaɖo ye fia o. Eya ta ena ameawo dzo, eye wògblɔ na apostoloawo be woatso Galilea-fua ayi akpa kemɛ. Woge ɖe wofe tɔdziʋua me, eye Yesu ɖeɖe hã yi to aɖe dzi. Nu ka tae? Elabe edi be yeakpɔ ɣeyiɣi ado gbe ɖa na ye Fofo. Togbɔ be vovo menɔa Yesu ŋu o hã, edia ɣeyiɣi doa gbe ɖa.
“Miwɔ dɔ, menye ɖe nuɖuɖu si gblẽna ta o, ke boŋ ɖe nuɖuɖu si megblẽna o, si naa agbe mavɔ, si Amegbetɔvi la ana mi la ta.”—Yohanes 6:27


text:
Akpa 14 Lia Ƒe Ŋgɔdonya
Kristotɔ gbãtɔawo ɖe gbefã Fiaɖufeŋutinya nyuia yi anyigba fe sefe ke. Yesu fia afi si woaɖe gbefã le la wo eye wòkpe ɖe wo ŋu nukutɔe wofia nu amewo le wo degbe me. Yehowa na wo dzidefo kple ŋusẽ be woaɖu yometiti sesẽwo dzi.
Yesu na apostolo Yohanes kpɔ Yehowa fe ŋutikɔkɔe le ŋutega aɖe me. Le ŋutega bubu me la, Yohanes kpɔ Dzifofiaɖufea wòɖu Satana dzi eye wòxɔ ŋusẽ le esi tegbee. Yohanes kpɔ Yesu wònɔ Fia ɖum eye efe hatidziɖula ame 144,000-awo le eŋu. Yohanes gakpɔ anyigba bliboa wòzu paradiso. Ame sia ame le Yehowa subɔm le ŋutifafa me eye wowɔ ɖeka.
LE AKPA SIA
Nusrɔ̃lawo Xɔ Gbɔgbɔ Kɔkɔea
Ŋusẽ wɔnuku kae gbɔgbɔ kɔkɔe la na wo?
Naneke Mete Ŋu Xe Mɔ Na Wo O
Subɔsubɔhakplɔla siwo wu Yesu la dze agbagba be yewoana nusrɔ̃lawo nadzudzɔ gbefãɖeɖe. Gake womate ŋui o.
Yesu Tia Saul
Saul lé fu Kristotɔwo vevie, gake etefe madidi o atrɔ.
Wokɔ Gbɔgbɔ Kɔkɔea Ðe Kornelio Dzi
Nu ka tae Yehowa dɔ Petro be wòayi ŋutsu sia si menye Yudatɔ o la fe afe me?
Kristotɔwo Dzi Ðe Edzi Ðo Dukɔ Geɖe Me
Apostolo Paulo kple ehati dutanyanyuigblɔlawo dze gbefãɖeɖedɔa gɔme le tefe didiwo.
Gaxɔdzikpɔla Aɖe Srɔ̃ Nyatefea
Akpa kae gbɔgbɔ aɖe, anyigbaʋuʋu, kple yi aɖe wɔ le ŋutinya sia me?
Paulo Kple Timoteo
Wo ame evea wɔ dɔ ɖekae abe xɔlɔ̃wo kple hatisubɔlawo ene fe geɖe.
Wokplɔ Paulo Yi Roma
Mɔa zɔzɔ menɔ bɔbɔe o, gake naneke mete ŋu xe mɔ na apostolo sia o.
Nu Siwo Woɖe Fia Yohanes
Yesu ɖe ŋutega aɖewo siwo ku ɖe etsɔme ŋu la fiae.
“Wò Fiaɖufe Nava”
Nu siwo woɖe fia Yohanes na míekpɔ ale si Mawu Fiaɖufea ana nuwo natrɔ le anyigba dzi.


text:
AKPA EVELIA
Fiaɖufea Ŋuti Gbefãɖeɖedɔa
—Gbefãɖeɖe Nya Nyuia Le Xexea Me Katã
ÈLE dzadzram ɖo be yeayi gbeadzi le ŋkeke si dzi mèyia dɔ me o. Ðeɖi te ŋuwò vie, eya ta gbeadziyiyi mele dzrowòm tututu o. Èse le ɖokuiwò me be anyo ŋutɔ ne yetsi afe me heɖi ɖe eme ŋdi ma. Gake èdo gbe ɖa tso eŋu, eye nèɖoe be yeayi ko. Wò kple nɔvinyɔnu tsitsi wɔnutefe aɖee yi gbeadzi gbe ma gbe, eye efe dzidodo kple ale si wòtsɔ ɖe le eme na amewo la wɔ dɔ ɖe dziwò ŋutɔ. Esi mienɔ gbefã ɖem nyatefea tso afe me yi afe me la, èɖo ŋku edzi be nɔviwòŋutsu kple nɔviwònyɔnu geɖewo hã le gbefã ɖem gbedeasi ma ke le xexea me godoo; agbalẽ siwo zãm nèle le dɔ sia wɔwɔ me la ko zãm woawo hã wole, eye hehe si nèxɔ la kee woawo hã woxɔ. Kaka nàgbɔ va afe me la, èkpɔe be ŋusẽ ɖo ŋuwò. Èkpɔ dzidzɔ ŋutɔ be yeyi gbeadzi gbe ma gbe!
Kristotɔwo fe gbeadzisubɔsubɔdɔae nye Mawu Fiaɖufea fe dɔ vevitɔ fifia. Yesu gblɔe ɖi be gbefãɖeɖedɔa akeke ta le mɔ ɖedzesi aɖe nu le ŋkeke mamlɛawo me. (Mat. 24:14) Aleke efe nyagblɔɖia le eme vamee? Le akpa evelia sia me la, míadzro ame siwo le dɔ sia wɔm, mɔnu siwo zãm wole, dɔwɔnu siwo zãm wole, kple ale si wole kpekpem ɖe ame miliɔn geɖewo ŋu le xexea me godoo be woakpɔe be nu ŋutɔŋutɔe Mawu Fiaɖufea nye la me.
LE AKPA SIA
TA 6
Ame Siwo Ðea Gbefã
—Wonye Subɔla Siwo Tsɔ Wo Ðokuiwo Na Faa
Nu ka tae Yesu ka ɖe edzi be yeakpɔ ame siwo alɔ̃ faa aɖe gbefã le ŋkeke mamlɛawo me? Aleke nàte ŋu aɖee afiae be yele Fiaɖufea dim gbã?
TA 7
Gbefãɖeɖemɔnuwo
—Wole Mɔnu Ðe Sia Ðe Zãm Be Nya Nyuia Naɖo Amewo Gbɔ
Srɔ̃ nu tso mɔnu yeye siwo dzi Mawu fe amewo le totom be yewoana nya nyuia naɖo ame geɖewo gbɔ hafi nuwuwua nava ŋu.
TA 8
Dɔwɔnu Siwo Wotsɔ Le Gbefã Ðem
—Agbalẽwo Tata Be Woatsɔ Aɖe Gbefã Le Xexea Me Katã
Aleke gbegɔmeɖedɔ siwo wɔm míele la ɖee fia be Yesu le megbe na mí? Agbalẽtatadɔ si wɔm míele ŋuti nyatakaka kae na nèka ɖe edzi be Fiaɖufea nye nu ŋutɔŋutɔ?
TA 9
Gbefãɖeɖedɔa Me Tsonuwo
—‘Agbleawo Ƒu Hena Ŋeŋe’
Yesu fia nu vevi eve aɖewo efe nusrɔ̃lawo tso gbɔgbɔmenuŋeŋedɔ gã la ŋu. Aleke nu vevi eve mawo ka mí egbeae?


text:
Srɔ̃ɖeɖe—Efe Dzɔtsofe Kple Taɖodzinu
“Yehowa Mawu gblɔ be: ‘Menyo be ame la ɖeka ko nanɔ anyi o. Mawɔ kpeɖeŋutɔ si asɔ nɛ la nɛ.’”—1 MOSE 2:18.
HADZIDZI: 36, 11
1, 2. (a) Aleke srɔ̃ɖeɖe dze egɔmee? (b) Nu kae atsu kple asi gbãtɔ kpɔ dze sii le srɔ̃ɖeɖe ŋu? (Kpɔ foto si le nyati sia fe gɔmedzedze.)
ESƆ le dzɔdzɔme nu be ame naɖe srɔ̃. Gake aleke srɔ̃ɖeɖe dze egɔmee, eye nu kae nye efe taɖodzinu? Esia nyanya akpe ɖe mía ŋu be susu nyui nanɔ mía si le srɔ̃ɖeɖe kple efe viɖewo ŋu. Esi Mawu wɔ ame gbãtɔ Adam la, ekplɔ lãwo va egbɔ be wòatsɔ ŋkɔ na wo. Ke “kpeɖeŋutɔ aɖeke meli si asɔ na amea ya o.” Eya ta Mawu na ŋutsua dɔ alɔ̃ yi eme ʋĩi, eye wòɖe efe agbafuti ɖeka tsɔ wɔ nyɔnui, eye wòkplɔe vɛ nɛ. (Xlẽ 1 Mose 2:20-24.) Edze fãa be Mawue ɖo srɔ̃ɖeɖe anyi.
2 Yesu na míenya be Yehowa ŋutɔe gblɔ be: “Ŋutsu agblẽ fofoa kple dadaa ɖi, eye wòaku ɖe srɔ̃a ŋu, eye wo ame evea woazu ŋutilã ɖeka.” (Mat. 19:4, 5) Esi Mawu ɖe Adam fe agbafuti ɖeka tsɔ wɔ nyɔnui la, ena atsu kple asi gbãtɔa kpɔe be yewozu ŋutilã ɖeka. Mewɔ ɖoɖo aɖeke be ame nagbe srɔ̃a alo aɖe bubu akpee o.
SUSU SI TA YEHOWA ÐO SRƆ̃ÐEÐE ANYI
3. Srɔ̃ɖeɖe fe taɖodzinu vevi aɖee nye ka?
3 Adam kpɔ dzidzɔ ɖe srɔ̃a ŋu helɔ̃e vevie, eye wòna ŋkɔe emegbe be Xawa. Esi nyɔnua ‘sɔ na amea’ ta la, enye “kpeɖeŋutɔ” si ana woado dzidzɔ na wo nɔewo gbe sia gbe abe srɔ̃ŋutsu kple srɔ̃nyɔnu ene. (1 Mose 2:18) Srɔ̃ɖeɖe fe taɖodzinu vevi aɖee nye be woadzi ayɔ anyigba dzi. (1 Mose 1:28) Togbɔ be viwo lɔ̃a wo dzilawo vevie hã la, woatsi aɖe srɔ̃ adzo le wo gbɔ ahaɖo fome yeye anyi. Amegbetɔwo ayɔ anyigba la dzi va ɖo afi si sɔ, eye woakeke wofe paradisofea ɖe enu va se ɖe esime anyigba bliboa zu paradiso.
4. Nu kae dzɔ ɖe srɔ̃ɖeɖe gbãtɔ dzi?
4 Srɔ̃ɖeɖe gbãtɔ va ɖo afɔku gã aɖe me esi Adam kple Xawa wɔ wofe tiatiawɔblɔɖe ŋu dɔ le mɔ gbegblẽ nu hegbe toɖoɖo Yehowa. Satana Abosam, si nye “da xoxo la,” ble Xawa wòsusui be ne yeɖu “sidzedze nyui kple vɔ̃ fe ati la” fe tsetsea la, nunya tɔxɛ aɖe asu ye si be ye ŋutɔ yeate ŋu atso nya me le nyui kple vɔ̃ ŋu. Mede bubu srɔ̃a fe tanyenye ŋu o, elabe mebia efe susu hafi tso nya me o. Adam hã meɖo to Mawu o, ke boŋ elɔ̃ xɔ atikutsetse si Xawa tsɔ nɛ la ɖu hamham.—Nyaɖ. 12:9; 1 Mose 2:9, 16, 17; 3:1-6.
5. Nu kae míate ŋu asrɔ̃ tso ale si Adam kple Xawa ɖo nya ŋu na Yehowae me?
5 Esi Mawu bia gbe Adam la, eda fɔbubua ɖe srɔ̃a dzi hegblɔ be: “Nyɔnu si nètsɔ nam be wòanɔ gbɔnye lae na ati la fe tsetsem meɖu.” Xawa hã da fɔbubua ɖe da si blee dzi. (1 Mose 3:12, 13) Gake wofe nu koe le ya xɔm, wo tɔ medzɔ kura o! Yehowa bu fɔ atsu kple asi dzeaglã mawo ɖe wofe tosesẽa ta. Esia nye nuxlɔ̃ame na mí! Be srɔ̃ɖeɖe nadze edzi la, ele be atsu kple asia naɖo to Yehowa ahalɔ̃ ɖe wofe agɔdzedzewo dzi.
6. Aleke nàɖe 1 Mose 3:15 mee?
6 Togbɔ be Satana tɔtɔ nuwo le Eden-bɔa me hã la, Yehowa na mɔkpɔkpɔ amegbetɔwo le nyagblɔɖi gbãtɔ si le Biblia me la me. (Xlẽ 1 Mose 3:15.) “Nyɔnu la fe dzidzimevi” agbã ta na mawudɔla dzeaglã ma. To esia dzi la, Yehowa na míekpɔ kadodo tɔxɛ si le eya kple mawudɔla dzɔdzɔewo fe aʋakɔ gã siwo subɔnɛ le dzifo la dome. Ŋɔŋlɔawo fia mí be Mawu adɔ efe habɔbɔ ma si le abe srɔ̃a ene la me tɔ aɖe ‘wòagbã ta na’ Abosam, eye wòaʋu mɔ ɖi na amegbetɔ toɖolawo be woanɔ agbe tegbee le anyigba dzi. Esia ana tame si Yehowa ɖo tso gɔmedzedzea, si to atsu kple asi gbãtɔa ŋu la, nava eme.—Yoh. 3:16.
7. (a) Aleke srɔ̃ɖeɖewo va le tso esime Adam kple Xawa dze aglã? (b) Nu kae Biblia bia tso srɔ̃tɔ eveawo si?
7 Adam kple Xawa fe aglãdzedze gblẽ nu le wofe srɔ̃ɖeɖea kple srɔ̃ɖeɖe bubuwo katã ŋu. Le kpɔɖeŋu me, Xawa kpe fu geɖe le fufɔfɔ kple vidzidzi me, eye aleae wòle le efe dzidzimevi nyɔnuwo hã gome. Nyɔnuwo fe susu katã nɔa wo srɔ̃wo ŋu, gake ŋutsuawo ɖua wo dzi, alo sẽa ŋuta le wo ŋu gɔ̃ hã, abe ale si míele ekpɔm le srɔ̃ɖeɖe geɖewo me egbea ene. (1 Mose 3:16) Biblia bia tso srɔ̃ŋutsuwo si be woawɔ wofe tanyenyea ŋu dɔ le lɔlɔ̃ me. Eye srɔ̃nyɔnuwo nabɔbɔ ɖe wo srɔ̃wo te. (Ef. 5:33) Eya ta srɔ̃tɔ Mawu vɔ̃la siwo sea nu gɔme na wo nɔewo fe kuxiwo dzi ɖena kpɔtɔna, eye wokpɔa nyawo gbɔ keŋkeŋ ɣeaɖewoɣi.
SRƆ̃ÐEÐEWO—TSO ADAM DZI VA ÐO TSIÐƆÐƆA DZI
8. Aleke srɔ̃ɖeɖewo nɔ tso Adam dzi va ɖo Tsiɖɔɖɔa dzi?
8 Adam kple Xawa dzi viŋutsuwo kple vinyɔnuwo hafi va ku le wofe nu vɔ̃ kple blibomademade ta. (1 Mose 5:4) Wo vi gbãtɔ Kain ɖe nɔvianyɔnuwo dometɔ ɖeka. Kain tɔgbuiyɔvi Lamek ye nye ame gbãtɔ si ŋu Biblia gblɔ le be eɖe srɔ̃ eve. (1 Mose 4:17, 19) Tso Adam dzi va se ɖe Noa fe ŋkekea me Tsiɖɔɖɔa dzi la, ame ʋɛ aɖewo koe wogblɔ be wosubɔ Yehowa. Wo dometɔ aɖewoe nye Abel, Enok kple Noa kpakple efe fomea. Biblia gblɔ be, le Noa fe ŋkekea me la, “Mawu vavã la fe viwo kpɔ be amegbetɔwo fe vinyɔnuwo dze tugbe ŋutɔ. Ale woɖe wo dometɔ siwo katã dze wo ŋu.” Esia mele dzɔdzɔme nu o, eya ta vi siwo mawudɔla siwo do amegbetɔŋutilã kple nyɔnuawo dzi la zu tagbɔsesẽtɔ vɔ̃ɖi nyanyra siwo woyɔna be Nefilimwo. Azɔ hã ‘amegbetɔ fe nu vɔ̃ɖi wɔwɔ do agbogbo ɖe anyigba la dzi,’ eye “efe dzimesusuwo katã le vɔ̃wɔwɔ ko ŋu ɖaa.”—1 Mose 6:1-5.
9. Nu kae Yehowa tu kple ame baɖawo le Noa fe ŋkekea me, eye nu kae míesrɔ̃ tso nudzɔdzɔ ma me?
9 Yehowa tsɔ Tsiɖɔɖɔ tsrɔ̃ ame vlo mawo le Noa fe ŋkekea me, elabe ‘wɔ baɖa, ku baɖae wua ame.’ Ɣemaɣi amewo fe susu katã le wofe gbe sia gbe nuwɔnawo abe srɔ̃ɖeɖe ene ŋu ale gbegbe be wometsɔ ɖeke le nya siwo “Noa, dzɔdzɔenyenye fe gbefãɖela,” nɔ gbɔgblɔm tso tsɔtsrɔ̃ si gbɔna ŋu me o. (2 Pet. 2:5) Yesu tsɔ wofe ŋkekea sɔ kple mía tɔ. (Xlẽ Mateo 24:37-39.) Egbea ame akpa gãtɔ ɖe to ɖa le Fiaɖufeŋutinya nyui si fe gbefã ɖem míele le anyigba bliboa dzi be wòanye ɖaseɖiɖi na dukɔwo katã hafi xexe vɔ̃ɖi sia nawu enu la ŋu. Mele be míaɖe mɔ fomenyawo, abe srɔ̃ɖeɖe kple vidzidzi ene, nava xɔ susu me na mí ale gbegbe be míaŋlɔ be be Yehowa fe ŋkekea gogo o.
SRƆ̃ÐEÐEWO—TSO TSIÐƆÐƆA DZI VA ÐO YESU ŊƆLI
10. (a) Gbɔdɔdɔnuwɔna kawo mee dukɔ geɖewo fo wo ɖokuiwo ɖo le blema? (b) Kpɔɖeŋu nyui kae Abraham kple Sara ɖo le wofe srɔ̃ɖeɖe me?
10 Togbɔ be srɔ̃ ɖeka koe nɔ Noa kple viaŋutsuwo dometɔ ɖe sia ɖe si hã la, amewo ɖe srɔ̃ geɖe le blema. Le tefe geɖe la, gbɔdɔdɔ manɔsenu bɔ ale gbegbe be wotsɔe tsaka kple wofe subɔsubɔ gɔ̃ hã. Esi Abraham kple srɔ̃a Sara wɔ Mawu fe gbe dzi heʋu yi Kanaan la, anyigba ma dzi tɔwo wɔa nu nyɔŋu siwo ɖia gbɔ srɔ̃ɖeɖe. Yehowa tsrɔ̃ Sodom kple Gomora le esi wofo wo ɖokui ɖe gbɔdɔdɔnuwɔna nyɔŋuwo me ta. Abraham ya nye fome fe ta nyui, eye Sara hã ɖo kpɔɖeŋu nyui ɖi le ale si wòbɔbɔna ɖe srɔ̃a fe tanyenye te me. (Xlẽ 1 Petro 3:3-6.) Abraham na woɖe Yehowa subɔla na via Isak. Eye Isak vi Yakob hã tsi dzi ɖe tadedeagu vavãtɔ ŋu nenema ke. Viawo fe dzidzimeviwoe va zu Israel-to 12-awo.
11. Aleke Mose fe Sea kpɔ Israel-viwo tae?
11 Emegbe Yehowa bla nu kple Yakob, si wogayɔna be Israel, fe dzidzimeviwo. Ena mɔfiame wo le Mose fe Sea me, si akpe ɖe wo ŋu be woakpɔ srɔ̃ geɖe ɖeɖe, si nye nu si bɔ ɣemaɣi la ŋu nyawo gbɔ. Sea bia be Israel-viwo nagaɖe srɔ̃ tso trɔ̃subɔdukɔwo me o, ale be wofe subɔsubɔ nanɔ dzadzɛ. (Xlẽ 5 Mose 7:3, 4.) Ne kuxi sesẽwo ɖo srɔ̃ɖeɖewo me la, ametsitsiwo kpena ɖe wo ŋu. Ðoɖo le Sea me ku ɖe nutefemawɔmawɔ, ŋuʋaʋã kple vɔ̃bubu ɖe ame srɔ̃ ŋu ŋuti. Woɖe mɔ ɖe srɔ̃gbegbe ŋu na wo, gake ɖoɖo le eya hã ŋu. Ŋutsu ate ŋu agbe srɔ̃a ne ewɔ “nu manyomanyo aɖe.” (5 Mose 24:1) Womegblɔ “nu manyomanyo” si tɔgbi wòanye o, gake anɔ eme godoo be manye nya suesuewo o.—3 Mose 19:18.
MÈGAWƆ ALAKPANU ÐE SRƆ̃WÒ ŊU O
12, 13. (a) Agbe ka nɔm ŋutsu aɖewo le ɖe wo srɔ̃wo ŋu le Malaki fe ɣeyiɣia me? (b) Egbea ne srɔ̃tɔ xɔnyɔnyrɔ aɖe wɔ ahasi heva ɖe ame bubu la, nu kae adzɔ ɖe edzi?
12 Le nyagblɔɖila Malaki fe ŋkekea me la, srɔ̃ŋutsu Yudatɔ geɖewo nɔ alakpanu wɔm ɖe wo srɔ̃wo ŋu, eye wotsɔa nya maɖinyawo tsoa wo nu hegbea wo. Anye be ɖe ŋutsu mawo gblẽ wofe ɖekakpuimesrɔ̃wo ɖi be yewoaɖe ɖetugbuiwo alo dutanyɔnuwo. Yuda-ŋutsuwo kpɔtɔ nɔ alakpanu wɔm ɖe wo srɔ̃wo ŋu henɔ wo gbem “le nya sia nya ta” va se ɖe Yesu fe anyigbadzinɔɣi. (Mat. 19:3) Yehowa Mawu lé fu srɔ̃gbegbe.—Xlẽ Malaki 2:13-16.
13 Egbea Yehowa fe amewo meɖea mɔ ɖe alakpanuwɔwɔ le srɔ̃ɖeɖe me ŋu o. Gake tsɔe be srɔ̃tɔ xɔnyɔnyrɔ aɖe wɔ ahasi eye wògbe srɔ̃a heva ɖe ame ma. Ele be woaɖe nu vɔ̃ wɔla matrɔdzime la ɖa le hamea me be hamea nakpɔtɔ anɔ dzadzɛ. (1 Kor. 5:11-13) Ele be amea ‘natse ku siwo dze dzimetɔtrɔ’ hafi woagaxɔe ɖe hamea me. (Luka 3:8; 2 Kor. 2:5-10) Ele eme be womeɖo ɣeyiɣi didi si ava yi hafi woagaxɔ amea o ya, gake mele be woayɔ ɖe ame si wɔ alakpanu sia tɔgbi le Mawu fe amewo dome la xɔxɔ ŋu o. Ate ŋu axɔ fe ɖeka alo esi wu nenema hafi nu vɔ̃ wɔlaa nawɔ nu si aɖee afia be etrɔ dzi me vavã. Ne wogbugbɔ xɔe ɖe hamea me gɔ̃ hã la, mefia be edo le ta dzi nɛ o, woabia akɔntae le “Mawu fe ʋɔnudrɔ̃zikpui la ŋgɔ.”—Rom. 14:10-12; kpɔ Eŋlisigbe me Gbetakpɔxɔ, November 15, 1979, axa 31-32 (Fransegbe me tɔ, February 15, 1980, axa 31-32).
KRISTOTƆWO ƑE SRƆ̃ÐEÐE
14. Taɖodzinu ka gbɔe Sea ɖo?
14 Mose fe Sea fia mɔ Israel-viwo fe 1,500 kple edzivɔ. Mɔfiame siwo le eme kpe ɖe Mawu fe amewo ŋu wokpɔ fomenyawo kple nya bubuwo gbɔ, eye wòkplɔ wo yi Mesia la gbɔe. (Gal. 3:23, 24) Yesu fe kua he Se la va nuwuwui, eye Mawu wɔ ɖoɖo yeye. (Heb. 8:6) Ðoɖo yeye sia megaɖe mɔ ɖe nu siwo nɔ Sea me la dometɔ aɖewo ŋu o.
15. (a) Srɔ̃ɖeɖe fe ɖoɖo kae kplɔa Kristotɔwo? (b) Nu kawoe wòle be wòanɔ susu me na Kristotɔ ne ele srɔ̃gbegbe ŋu bum?
15 Esi Yesu nɔ nya ŋu ɖom na Farisitɔ aɖewo la, egblɔ be togbɔ be Mose fe Sea ɖe mɔ na wo be woagbe wo srɔ̃wo hã la, “menye nenemae wòle tso gɔmedzedzea me o.” (Mat. 19:6-8) Yesu fe nya sia ɖee fia be ɖoɖo si Mawu wɔ ɖe srɔ̃ɖeɖe ŋu le Eden-bɔa me la dzie Kristo hamea azɔ ɖo. (1 Tim. 3:2, 12) Esi atsu kple asi nye “ŋutilã ɖeka” ta la, ele be woaku ɖe wo nɔewo ŋu goŋgoŋ, eye woana lɔlɔ̃ na Mawu kple wo nɔewo nado ŋusẽ wofe srɔ̃ɖeɖea. Ne ame ɖeka gbe srɔ̃a le setɔwo gbɔ, evɔ menye le ahasiwɔwɔ ta o la, mevo aɖe srɔ̃ bubu gbeɖe o. (Mat. 19:9) Ate ŋu adzɔ be srɔ̃tɔ maɖifɔa natiae be yeatsɔe ake ye srɔ̃ si wɔ ahasi hetrɔ dzi me la, abe ale si ko nyagblɔɖila Hosea tsɔ srɔ̃a Gomer fe ahasiwɔwɔ kee ene. Nenema kee Yehowa kpɔ nublanui na Israel dukɔ si wɔ gbɔgbɔmehasi esime wotrɔ dzi me. (Hos. 3:1-5) Tsɔ kpe ɖe eŋu la, ne srɔ̃tɔ aɖe nya nyuie be ye srɔ̃ wɔ ahasi evɔ wo kplii wodɔ la, efia be etsɔe kee eye magate ŋu anɔ te ɖe ema dzi agbee wòasɔ le Ŋɔŋlɔawo nu o.
16. Nya kae Yesu gblɔ le trenɔnɔ ŋu?
16 Yesu na wòdze fãa be mɔɖeɖe meli be Kristotɔ nagbe srɔ̃a o, negbe ɖe srɔ̃a wɔ ahasi ko hafi. Eyome efo nu tso ame siwo si trenɔnɔ fe “nunana” le ŋu. Eye wògblɔ be: “Ame si ate ŋui la, newɔe.” (Mat. 19:10-12) Ame geɖe tiae be yewoanɔ tre ale be yewoate ŋu asubɔ Yehowa susuhenuwo manɔmee. Wodze na kafukafu!
17. Nu kae ate ŋu akpe ɖe Kristotɔ ŋu wòatso nya me nenye be aɖe srɔ̃?
17 Be ame naɖe srɔ̃ alo anɔ tre la, ehiã be eya ŋutɔ nadzro efe dzi me akpɔe ɖa be yeate ŋu anɔ anyi srɔ̃maɖemaɖe mahã. Apostolo Paulo kafu trenɔnɔ, gake egblɔ be: “Le gbɔdɔdɔ manɔsenu fe bɔbɔ ta la, srɔ̃ nenɔ ŋutsu sia ŋutsu si, eye srɔ̃ nenɔ nyɔnu sia nyɔnu si.” Paulo gblɔ fu edzi be: “Ne womate ŋu aɖu wo ɖokuiwo dzi o la, ekema woaɖe srɔ̃, elabena enyo be woaɖe srɔ̃ wu be fieŋufieŋu nanɔ fu ɖem na ame.” Srɔ̃ɖeɖe ate ŋu akpɔ ame ta tso fieŋufieŋu si kplɔa ame dea ɖokuigbɔdɔdɔ kple matrewɔwɔ me la me. Ame fe fexɔxɔ hã le vevie, elabena apostoloa gblɔ be: “Ke ne ame aɖe susu be yemele nu wɔm ɖe yefe ɖekakpuinyenye alo ɖetugbuinyenye ŋu nyuie o, eye wòto sɔhɛnyenye me do la, ekema nu si wòawɔe nye esi: newɔ nu si dim wòle; mewɔ nu vɔ̃ o. Neɖe srɔ̃ faa.” (1 Kor. 7:2, 9, 36; 1 Tim. 4:1-3) Gake yɔyɔ gblẽa nu, eya ta mele be gbɔdɔdɔ fe dzodzro sesẽ si nɔa sɔhɛwo me nafoe ɖe wo nu woaɖe srɔ̃ o. Ðewohĩ wometsi atsɔ srɔ̃ɖeɖe me gbanɔamedziwo o.
18, 19. (a) Ame kawoe dze aɖe srɔ̃ le Kristo hamea me? (b) Nu ka mee míadzro le nyati si kplɔ esia ɖo me?
18 Ŋutsu kple nyɔnu Kristotɔ siwo tsɔ wo ɖokuiwo ɖe adzɔgbe na Yehowa eye wolɔ̃e kple wofe dzi bliboe dze aɖe srɔ̃ le hamea me. Ele be wofe lɔlɔ̃ na wo nɔewo nasa kɔ ale gbegbe be woadi be yewoanɔ anyi ɖaa abe srɔ̃tɔwo ene. Eye Yehowa ayra wo ne wowɔ ɖe efe aɖaŋuɖoɖo be woaɖe srɔ̃ “le Afetɔ la me ko” la dzi. (1 Kor. 7:39) Ne wonya ɖe srɔ̃ ko la, ehiã be woalɔ̃ ɖe edzi be Biblia mee aɖaŋuɖoɖo nyuitɔ si ana yewofe srɔ̃ɖeɖea navivi la le.
19 Egbea míele ‘ŋkeke mamlɛawo’ me, eye nɔnɔme nyui siwo ana srɔ̃ɖeɖewo nadze edzi la mele ame akpa gãtɔ si le xexea me o. (2 Tim. 3:1-5) Eya ta le nyati si kplɔ esia ɖo me la, míadzro Biblia me mɔfiame vevi aɖewo siwo akpe ɖe mí Kristotɔwo ŋu be míafe srɔ̃ɖeɖe navivi eye dzidzɔ nanɔ eme togbɔ be kuxiwo li hã la me. Esia akpe ɖe mía ŋu míakpɔtɔ anɔ agbe mavɔ mɔ la dzi.—Mat. 7:13, 14.


text:
ENUPKLAPKLA 27
Nyɔna ci mìatɛnŋ akpɔ le Fyɔɖuxuxɔ mɛ wemadadoxu zanzan mɛɔ?
Ajɔ ji nɔ eo mɔ yeawa numɛkuku nɔ ao Bibla mɛ shijeje asugbɔ dojia? Èji nɔ mɔ yease Mawu Nyɔ kpukpui ɖe gɔnmɛ alo ajeshi amɛ ɖe, texwe ɖe alo enubu ɖe ci nu Bibla xo nuxu soa? Alo èbukɔ tamɛ kpɔ so lé Mawu Nyɔ atɛnŋ akpedo eo nu nɔ nàkpɔ ao cukaɖa ɖe gbɔa? Nɔ enyi ahan ɔ, yi Fyɔɖuxuxɔ mɛ wemadadoxu keŋ awa numɛkuku.
Àkpɔ wema vovovo ciwo mɛ àku nu mɛ le. Enyi nyɔnɔnwi mɔ Bibla nukplawemawo pleŋ ci yí Yehowa Kunuɖetɔwo ta dele ao gbe mɛ o. Vɔ, wema sugbɔtɔ ciwo yí woɖeti le exwe cɛwo mɛ le Fyɔɖuxuxɔ mɛ wemadadoxu. Àtɛnŋ akpɔ Bibla gɔnmɛɖeɖe vovovowo, enyɔgɔnmɛɖewema nywi koɖo numɛkukuwema buwo le mɛ. Àtɛnŋ azan wemadadoxu cɛ doŋkɔ nɔ bɔbɔ lɔwo alo le wowo godu faa. Nɔ ɔdinatɛɛ le nɔɔ, Watchtower Library dɔwanu atɛnŋ ale ji. Ɔdinatɛɛ toto cɛ ci mɛ mìwo wemawo sugbɔ le zan, atɛnŋ akpedo eo nu nɔ nàji enyɔci, enyɔ ɖe alo Mawu Nyɔ kpukpui ɖe le ji bɔbɔɛɖe.
Yizanzan kpenɔ do Agbenɔnɔ kple Subɔsubɔdɔ bɔbɔ sukluviwo nu. Zan Fyɔɖuxuxɔ mɛ wemadadoxu lɔ nywiɖe nɔ èdrakɔ ao dɔwo do. Agbenɔnɔ kple Subɔsubɔdɔ bɔbɔ totowo jikpɔtɔ yí kpɔɛni ji. Éna wosɔnɔ wema yoyu ciwo yí to donɔ mɛ yí wogbeɖonɔ wo nywiɖe. Eyɛ alo mɛci yí kplakpla Bibla koɖo eo akpedo eo nu nɔ nàkpɔ enyɔci ciwo èjikɔ. Ele ahan gan, wodeɖe mɔ nɔ mɛɖe yí asɔ wema ɖe yi axomɛ o. Anyɔ mɔ mìale bu nɔ wema lɔwo nywiɖe yí mìdaŋwlɛn enu do wo mɛ o.
Bibla nu mɔ gbɔxwe “[mì]akpla enu so Mawu nu nyɔnɔnwitɔ[ɔ],” mìɖo aɖo edro aku nu mɛ so nu “shigbe dɔkunu ci yí wo wla ɛnɛ.” (Elododo Wema 2:1-5) Fyɔɖuxuxɔ mɛ wemadadoxu atɛnŋ akpedo eo nu yí nàtɔ numɛkuku lɔ ji.
Numɛkuku dɔwanu ciwo yí le Fyɔɖuxuxɔ mɛ wemadadoxu ci àtɛnŋ azan ɔ?
Miwo yí atɛnŋ akpedo eo nu nɔ nàzan wemadadoxu lɔ nywiɖeɔ?


text: 26 Azɔ Yuda dukɔ blibo la tsɔ Uziya,+ si xɔ fe wuiade la ɖo fia ɖe fofoa Amaziya tefe.+2 Eyae gbugbɔ tso Elot+ dua, eye wògazu Yuda tɔ esi wotsɔ fia* la mlɔ tɔgbuiawo gbɔ megbe.+3 Uziya+ xɔ fe wuiade esime wòzu fia, eye wòɖu fia fe blaatɔ̃ vɔ eve le Yerusalem. Dadaa ŋkɔe nye Yekolia tso Yerusalem.+4 Ewɔ nu si nyo le Yehowa ŋkume, abe ale si fofoa Amaziya wɔ ene.+5 Edi Mawu le Zakariya, ame si fia Mawu vavã la vɔvɔ̃e la fe ŋkekeawo me. Ɣeyiɣi siwo me wòdi Yehowa la, Mawu vavã la na nu dze edzi nɛ.+6 Eho yi ɖawɔ aʋa kple Filistitɔwo,+ eye wògbã Gat+ kple Yabne+ kpakple Asdod+ fe gliwo. Eye wòtso duwo ɖe Asdod nuto la me kple Filistitɔwo fe nuto la me.7 Mawu vavã la kpe ɖe eŋu wòsi Filistitɔwo kple Arabiatɔ+ siwo le Gurbaal kpakple Meunitɔwo.8 Eye Amonitɔwo+ xea adzɔ na Uziya. Mlɔeba efe ŋkɔ de keke Egipte ke, elabena ekpɔ ŋusẽ etefe mekɔ o.9 Azɔ hã, Uziya tu xɔ tsralawo+ ɖe Yerusalem, ɖe Dzogoedzigbo+ la xa kple Balimegbo+ la xa kpakple Sɔti la xa, eye wòwɔ wo wosesẽ.10 Gawu la, etu xɔ tsralawo+ ɖe gbedzi, eye wòɖe tsido geɖewo* (elabena lãha gbogbo aɖe nɔ esi); eye wòwɔe nenema ɖe Sefela* kple tonyigba gbadza la hã dzi. Agbledelawo kple waingbledelawo nɔ esi le towo dzi kple Karmel, elabena elɔ̃a agbledede.11 Gawu la, aʋawɔla bibiwo nɔ Uziya si siwo nɔa aʋalɔgowo me yia aʋa. Agbalẽŋlɔla+ Yeiel kple dzikpɔla Maaseya, ame siwo le Hananiya si nye fia fe amegãwo dometɔ ɖeka fe kpɔkplɔ te lae xlẽ ameawo heŋlɔ wo ŋkɔ.+12 Tatɔ siwo le wo fofowo fe afekɔawo nu siwo le aʋakalẽtɔ siawo nu la katã fe xexlẽme le ame akpe eve alafa ade.13 Aʋakɔ siwo le wofe kpɔkplɔ te la le ŋutsu akpe alafa etɔ̃ kple adre alafa atɔ̃ siwo le klalo na aʋawɔwɔ, eye wonye aʋakɔ sesẽ siwo kpena ɖe fia la ŋu ɖe futɔwo ŋu.+14 Uziya wɔ akpoxɔnuwo, akplɔwo,+ gakukuwo, gawuwo,+ dawo kple akafomekpewo+ na aʋakɔ blibo la katã.15 Azɔ hã, ena mɔ̃ɖaŋudɔwɔlawo wɔ aʋawɔmɔ̃wo le Yerusalem; woda wo ɖe xɔ tsralawo+ tame kple dzogoewo dzi tsɔ daa aŋutrɔwo kple kpe gãwo. Ale efe ŋkɔ de du, elabena wokpe ɖe eŋu ale gbegbe va se ɖe esime ŋusẽ ɖo eŋu.16 Ke esi ŋusẽ nya ɖo eŋu ko la, efe dzi de asi dada me eye wòhe vɔ̃ va eɖokui dzi, mewɔ nutefe na Yehowa efe Mawu la o, eye wòge ɖe gbedoxɔ la me be yeado dzudzɔ ʋeʋĩ ɖe dzudzɔdomlekpui la dzi.+17 Enumake nunɔla Azariya kple Yehowa fe nunɔla kalẽtɔ blaenyi kplɔe ɖo ge ɖe eme.18 Eye wotso ɖe Fia Uziya ŋu gblɔ nɛ be: “Oo Uziya, menye wò dɔe wònye be nàdo dzudzɔ ʋeʋĩ na Yehowa o!+ Nunɔla siwo nye Aron+ viwo, ame siwo ŋu wokɔ la koe wòle be woado dzudzɔ ʋeʋĩ. Do le kɔkɔefe la, elabena mèwɔ nutefe o, eye Yehowa Mawu made bubu aɖeke ŋuwò o.”19 Ke Uziya si lé dzudzɔdosonu ɖe asi be yeado dzudzɔ ʋeʋĩ la, do dziku vevie;+ eye esi wòdo dziku ɖe nunɔlawo ŋu vevie la, kasia anyidɔ*+ fo ɖe efe ŋgonu le nunɔlawo ŋkume le Yehowa fe xɔ la me, le dzudzɔdomlekpui la xa.20 Esi nunɔlawo fe tatɔ Azariya kple nunɔlawo katã trɔ ɖe eŋu la, wokpɔ be anyi fo ɖe efe ŋgonu! Eya ta wonyae afɔtsɔtsɔe tso afi ma; eya ŋutɔ hã wɔ kabakaba do go, elabena Yehowa foe.21 Ale Fia Uziya zu anyidɔléla* va se ɖe efe kugbe. Eɖe ɖe aga nɔ afe aɖe me le anyidɔ la ta,+ womeɖe mɔ nɛ be wòava Yehowa fe afe la me o. Via Yotam nɔ fia fe afe* la nu hedrɔ̃ ʋɔnu na dukɔ la.+22 Ke Uziya ŋutinya susɔeawo, tso gɔmedzedze va se ɖe nuwuwu la, nyagblɔɖila Yesaya,+ Amoz vi, ŋlɔ wo ɖi.23 Eye wotsɔ Uziya mlɔ tɔgbuiawo gbɔ, woɖii ɖe tɔgbuiawo gbɔ, gake le fiawo fe ameɖinyigba fe akpa aɖe, elabena wogblɔ be: “Anyidɔlélae.” Eye via Yotam+ zu fia ɖe etefe.


text:
ŊUTINYA 102
Yesu Le Agbe
ÈNYA amesiwo nyɔnu la kple ame eve la nyea? Nyɔnu lae nye Maria Magdalatɔ, Yesu xɔlɔ̃. Eye ŋutsu, siwo le awu ɣiwo me la nye mawudɔlawo. Xɔ vi, si me kpɔm Maria le lae nye afisi woɖi Yesu ɖo. Yɔdoe wònye. Gake fifia ŋutilã la megali o! Amekawoe kɔe? Na míakpɔe ɖa.
Esi Yesu ku vɔ la, nunɔlawo gblɔ na Pilato be: ‘Esi Yesu nɔ agbe la, egblɔ be woafɔ ye ɖe tsitre le ŋkeke etɔ̃agbe. Eyata de se be woadzɔ yɔdo la ŋu. Be efe nusrɔ̃lawo nagafi efe ŋutilã ahagblɔ be ɖe wofɔe tso ame kukuwo dome o!’ Pilato gblɔ na nunɔlawo be woadɔ asrafowo be woadzɔ yɔdo la ŋu.
Gake le Yesu fe ku megbe ŋkeke etɔ̃agbe fe ŋdi kanya la, Yehowa fe dɔla aɖe va enumake. Emli kpe la ɖa tso yɔdoa nu. Asrafoawo vɔ̃ ale gbegbe be womete ŋu ɖe afɔ o. Mlɔeba esi wokpɔ yɔdoa me la, ŋutilã la megali o! Asrafoawo dometɔ aɖewo yi dua me hegblɔe na nunɔlawo. Ènya nusi nunɔla vɔ̃ɖiawo wɔa? Woxe fe na asrafoawo be woada alakpa. Nunɔlawo gblɔ na asrafoawo be: ‘Migblɔ be esi míedɔ alɔ̃ la, efe nusrɔ̃lawo va fi ŋutilã la le zã me.’
Gake nyɔnu aɖewo, siwo nye Yesu xɔlɔ̃wo la de yɔdoa to. Ewɔ nuku na wo ŋutɔ be yɔdoa le fuflu! Tete mawudɔla eve, siwo do awu ɣiwo la do. Wobia be: ‘Nukatae miele Yesu dim le afisia? Wofɔe ɖe tsitre. Miɖe abla miaɖagblɔe na efe nusrɔ̃lawo.’ Nyɔnuawo lé du tsɔ sesĩe! Gake ŋutsu aɖe tɔ wo le mɔa dzi. Ènya amesi wònyea? Yesue! Egblɔ be: ‘Miyi miagblɔe na nye nusrɔ̃lawo.’
Esi nyɔnuawo gblɔ na nusrɔ̃lawo be Yesu le agbe, eye be yewokpɔe la, womexɔe se o. Petro kple Yohanes fu du yi yɔdoa to be yewo ŋutɔwo yewoakpɔe; gake yɔdoa le fuflu. Esi Petro kple Yohanes wodzo la, Maria Magdalatɔ ya tsi anyi. Ɣemaɣie wòkpɔ yɔdoa me hekpɔ mawudɔla eveawo.
Ènya nusi dzɔ ɖe Yesu fe ŋutilã dzia? Mawu na wòbu vĩ. Mawu mefɔ Yesu kple ŋutilã, si wòtsɔ kui o. Ena gbɔgbɔ me ŋutilã yeye Yesu abe alesi wòle mawudɔla, siwo le dzifo la sie ene. Gake be Yesu nafia efe nusrɔ̃lawo be yele agbe ta la, ete ŋu tsɔ ŋutilã do be amewo nate ŋu akpɔ ye abe alesi míele esrɔ̃ gee ene.


text:
Fia Nu Viwòwo
Dzilawo, mizã ŋutinya siawo miatsɔ afia nu mia viwo ne woasrɔ̃ Biblia me nufiame veviwo.
Ŋgɔdonya
Nya siwo le 5 Mose ate ŋu afia mɔ wò le viwòwo hehe me.
Enye Dzidzɔ Na Mí Be Míenya Nya Ɣaɣla La
Biblia fo nu tso nya ɣaɣla vevi aɖe ŋu si nye “nya ɣaɣla kɔkɔe.” Àdi be yeanya nya ɣaɣla sia?
Rebeka Di Be Yeana Yehowa Nakpɔ Dzidzɔ
Nu kae míawɔ be míanɔ abe Rebeka ene? Xlẽ nyɔnu sia fe ŋutinya eye nàsrɔ̃ nu geɖe tso eŋu.
Raxab Xɔ Yehowa Dzi Se
Xlẽ nu tso ale si wòdzɔe be Raxab kple efe fomea tsi agbe esime wowu Yerixotɔwo la ŋu.
Ena Fofoa Kple Yehowa Kpɔ Dzidzɔ
Ŋugbedodo ka dzie Yefta via wɔ ɖo? Aleke míate ŋu awɔ nu abe nyɔnuvi sia ene?
Samuel Yi Edzi Wɔ Nu Nyui
Aleke nàte ŋu asrɔ̃ Samuel fe kpɔɖeŋu eye nàyi edzi anɔ nu nyui wɔm ne èkpɔ ame bubuwo le nu gbegblẽ wɔm gɔ̃ hã?
David Mevɔ̃na O
Xlẽ Biblia me ŋutinya dodzidzɔname sia be nàkpɔ nu si na David mevɔ̃na o.
Ewɔ Na Wò Kpɔ Be Ye Ðeɖe Yetsi Anyia?
Nya kae Yehowa gblɔ na Eliya esi wòwɔ nɛ be wogblẽ ye ɖi? Nu kae nàte ŋu asrɔ̃ tso nu si dzɔ ɖe Eliya dzi la me?
Yosiya Dze Xɔlɔ̃ Nyuiwo
Biblia gblɔ na mí be esesẽ na Yosiya ŋutɔ be wòawɔ nu nyui. Xlẽ nu tso ale si exɔlɔ̃wo kpe ɖe eŋui la ŋu.
Yeremiya Medzudzɔ Yehowa Ƒe Nya Gbɔgblɔ Na Amewo O
Togbɔ be amewo ko Yeremiya alo do dziku ɖe eŋu hã la, nu ka tae wòyi edzi nɔ Mawu fe nya gblɔm na amewo?
Yesu Ðo To Ɣesiaɣi
Menye ɣesiaɣie wòanɔ bɔbɔe na wò be nàɖo to dziwòlawo o. Kpɔ ale si Yesu fe kpɔɖeŋua ate ŋu akpe ɖe ŋuwòe ɖa.
Ame Siwo Ŋlɔ Nu Tso Yesu Ŋu
Xlẽ nu tso Biblia-ŋlɔla enyi siwo nɔ agbe le ɣeyiɣi si me Yesu nɔ anyigba dzi la me eye woŋlɔ nu tso eŋu la ŋu.
Paulo Ƒe Nyruiyɔvi Mevɔ̃ O
Ðekakpui sia na nyruia tsi agbe. Nu kae wòwɔ?
Timoteo Kpe Ðe Amewo Ŋu
Nu kae nàwɔ be nàkpɔ dzidzɔ le agbe me abe Timoteo ene?
Fiaɖufe Si Aɖu Anyigba Blibo La Dzi
Aleke agbea anɔ ne Yesu le fia ɖum ɖe anyigba dzi? Àdi be yeanɔ afi ma?


text:
19 Le nu sia megbe la, mese gbe aɖe abe ameha gã aɖe fe gbe ene le dzifo. Wogblɔ be: “Mikafu Yah!*+ Xɔname kple ŋutikɔkɔe kple ŋusẽ nye mía Mawu la tɔ,2 elabena efe ʋɔnudɔdrɔ̃wo nye nyatefe, eye wole dzɔdzɔe.+ Elabena edrɔ̃ ʋɔnu gbolo gã si tsɔ efe ahasiwɔwɔ* gblẽ anyigba la, eye wòbia efe kluviwo fe ʋu fe hlɔ̃e.”*+3 Eye enumake wogblɔ zi evelia be: “Mikafu Yah!*+ Eye gbolo la fe dzudzɔ le tutum le dzifo yim tegbetegbe.”+4 Eye ametsitsi blaeve vɔ eneawo+ kple nu gbagbe eneawo+ tsyɔ mo anyi hede ta agu na Mawu, ame si bɔbɔ nɔ fiazikpui la dzi, eye wogblɔ be: “Amen! Mikafu Yah!”*+5 Eye gbe aɖe ɖi tso fiazikpui la gbɔ gblɔ be: “Mikafu mía Mawu la, mi efe kluviwo katã,+ mi ame tsɛ kple ame ŋkuta siwo katã vɔ̃nɛ.”+6 Eye mese gbe aɖe abe ameha gã aɖe fe gbeɖiɖi kple tsi geɖewo fe gbeɖiɖi kple dziɖegbe sesẽwo fe gbeɖiɖi ene. Wogblɔ be: “Mikafu Yah,*+ elabena Yehowa,* mía Mawu Ŋusẽkatãtɔ+ la, dze fiaɖuɖu gɔme!+7 Mina míakpɔ dzidzɔ, eye míatso aseye ahatsɔ ŋutikɔkɔe anae, elabena Alẽvi la fe srɔ̃ɖeɖe la ɖo, eye srɔ̃a dzra eɖokui ɖo.8 Ɛ̃, woɖe mɔ be woatsɔ aklala biɖibiɖi wu dzadzɛ si le dzo dam la aɖo atsyɔ̃ nɛ, elabena aklala biɖibiɖi wu la le tsitre ɖi na ame kɔkɔewo fe nu dzɔdzɔe wɔwɔwo.”+9 Eye mawudɔla la gblɔ nam be, “Ŋlɔ bena: Dzidzɔtɔwoe nye ame siwo wokpe va Alẽvi la fe srɔ̃ɖeɖe fe fiẽnuɖufe la.”+ Eye wògagblɔ nam be: “Nya siawo nye Mawu fe nya vavãwo.”10 Ale medze klo ɖe efe afɔnu be made ta agu nɛ. Ke egblɔ nam be: “Kpɔ nyuie! Mègawɔ nu ma o!+ Nye hã kluvi ko menye abe wò ke ene kpe ɖe nɔviwò siwo lé Yesu ŋuti ɖaseɖiɖidɔ la me ɖe asi ŋu.+ De ta agu na Mawu!+ Elabena ɖaseɖiɖi tso Yesu ŋue ʋãa amewo wogblɔa nya ɖi.”+11 Eye mekpɔ dzifo nu ʋu, kpɔ ɖa, sɔ ɣi aɖee nye esi!+ Eye woyɔ ame si bɔbɔ nɔ edzi la be Nutefewɔla+ kple Nyatefetɔ,+ eye wòdrɔ̃a ʋɔnu hewɔa aʋa dzɔdzɔe.+12 Efe ŋkuwo nye dzofaɖe,+ eye fiakuku geɖewo le ta nɛ. Woŋlɔ ŋkɔ si ame aɖeke menya o, negbe eya ŋutɔ ko la ɖe eŋu,13 edo awudziwui si fo ʋu,* eye eŋkɔe nye, Mawu Ƒe Nya+ La.14 Eye dzifoʋakɔwo le sɔ ɣiwo dzi dze eyome, eye wodo aklala biɖibiɖi wu ɣi dzadzɛwo.15 Eye yi ɖaɖɛ legbe aɖe do tso efe nu me,+ be wòatsɔ adza dukɔwo, eye wòatsɔ gatikplɔ akplɔ wo.+ Efanyaa nu si le Mawu Ŋusẽkatãtɔ la fe dɔmedzoe helĩhehĩ fe wainfiãnu la me hã.+16 Eye woŋlɔ ŋkɔ ɖe efe awudziwui ŋu le efe ata ŋu be: fiawo dzi Fia kple afetɔwo dzi Afetɔ.+17 Mekpɔ mawudɔla aɖe hã wòle tsitre ɖe ɣe ŋkume, eye wòdo ɣli kple gbe gã aɖe ɖo ɖe xe siwo katã dzona le yame la be: “Miva afii, miva fo fu ɖe Mawu fe fiẽnuɖuɖu gã la ŋu,+18 ne miaɖu fiawo fe lã, aʋafiagãwo fe lã, ame sesẽwo+ fe lã, sɔwo kple wo dolawo fe lã,+ kple amewo katã, ablɔɖemewo kpakple kluviwo, ame tsɛwo kple ame ŋkutawo fe lã.”19 Eye mekpɔ lã wɔadã la kple anyigbadzifiawo kpakple wofe aʋakɔwo wofo fu be yewoawɔ aʋa kple ame si bɔbɔ nɔ sɔ la dzi kple efe aʋakɔ la.+20 Eye wolé lã wɔadã la kple aʋatsonyagblɔɖila,+ si wɔ dzesiwo le eŋkume tsɔ flu ame siwo xɔ lã wɔadã la fe dzesia,+ kple ame siwo de ta agu na efe legba la.+ Wotsɔ wo kple evea siaa fu gbe agbagbee ɖe dzota si me dzokpe le bibim le la me.+21 Ke wowu ame susɔeawo kple yi legbe si do tso sɔdola la fe nu me.+ Eye xewo katã ɖu wofe lã ɖi fo.+
Etenuŋɔŋlɔ
^ Alo, “Haleluyah!” “Yah” nye ŋkɔ Yehowa ŋɔŋlɔ kpuie.


text:
Ðe Biblia Me Nyawo Do Xoxo Alo Wodo Ŋgɔ Na Dzɔdzɔmeŋutinunyaa?
DZƆDZƆMEŊUTINUNYA
MENYE DZƆDZƆMEŊUTINUNYA GBALẼE BIBLIA NYE O, KE HÃ NU SIWO WÒGBLƆ KU ÐE DZƆDZƆMEŊUTINUNYA ŊU DO ŊGƆ SÃSÃSÃ NA NU SIWO WONYA ƔEMAƔI. NA MÍADE ŊUGBLE LE KPƆÐEŊU ƲƐ AÐEWO ŊU KPƆ.
Ðe gɔmedzedze li na xexea?
Tsã la, dzɔdzɔmeŋutinunyala bibiwo bui be nya ma fe ŋuɖoɖoe nye ao. Fifia wova lɔ̃ ɖe edzi be gɔmedzedze li na xexea. Biblia ya gblɔ nya ma xoxoxo eme kɔ.—1 Mose 1:1.
Aleke anyigba fe nɔnɔme le?
Tsã la, ame geɖe susu be anyigbaa le gbadzaa. Le fe alafa atɔ̃lia Do Ŋgɔ Na Yesu (D.Y.) me la, Helatɔwo fe dzɔdzɔmeŋutinunyalawo gblɔ be anyigba le godoo. Gake do ŋgɔ kura na ema, le fe alafa enyilia D.Y. me la, Biblia ŋlɔla Yesaya gblɔ be ‘anyigba le nogoo’ eye esia ate ŋu afia “godoo.”—Yesaya 40:22.
Ðe dzifowo ŋutɔŋutɔ dome ate ŋu agblẽa?
Helatɔwo fe dzɔdzɔmeŋutinunyala Aristotle, si nɔ anyi le fe alafa enelia D.Y. me la, bu be anyigba koe ate ŋu agblẽ, gake dzifo si ɣletiviwo le ya matrɔ alo agblẽ o. Efe susua nɔ amewo si fe alafa geɖe. Gake le fe alafa 19 lia me la, dzɔdzɔmeŋutinunyalawo va nɔ gbɔgblɔm be nuwo ate ŋu atɔtɔ. Wogblɔ be nu siwo le dzifo kple anyigba dzi la ate ŋu agblẽ. Dzɔdzɔmeŋutinunyalaawo dometɔ ɖeka si do susu sia ɖe ŋgɔ si nye Lord Kelvin, va de dzesi nya si Biblia gblɔ tso dzifo kple anyigba ŋu be: “Wo katã woanyunyɔ abe avɔ ene.” (Psalmo 102:25, 26) Abe ale si Biblia gblɔe ene la, Kelvin xɔe se be Mawu ate ŋu atiae be yeaxe mɔ be yefe nuwɔwɔwo dome nagagblẽ o.—Nyagblɔla 1:4.
Nu kae lé ɣletinyigbawo abe míafe anyigba ene ɖe yame?
Aristotle fia nu be dzifonuwo le wo nɔewo me nogonogo, woate ŋu akpɔ nu to wo me, eye anyigba le wofe titina. Kaka fe alafa 18 lia Kristotɔwo Ŋɔli (K.Ŋ.) naɖo la, dzɔdzɔmeŋutinunyalawo va nɔ lɔlɔ̃m ɖe susu si nye be womeku ɣletiviwo kple ɣletinyigbawo ɖe naneke ŋu o la dzi. Gake Hiob fe agbalẽ si woŋlɔ le fe alafa 15 lia D.Y. me gblɔ be Wɔla la “meku anyigba la ɖe naneke ŋu o.”—Hiob 26:7.
ATIKEWƆNYAWO
TOGBƆ BE MENYE ATIKEŊUTINUNYA GBALẼE BIBLIA NYE O HÃ, EƑO NUTSO MƆFIAME SIWO KU ÐE LÃMESẼNYAWO ŊU LA ŊU XOXOXO.
Dɔnɔwo ɖeɖe ɖe aga.
Mose fe Sea gblɔ be woaɖe ame siwo ŋu kpodɔ le la ɖe aga. Tso esime dɔvɔ̃wo do le fe alafa 5 lia K.Ŋ., va ɖo fe alafa 15 lia fe nuwuwu lɔfo hafi ɖɔktawo va kpɔe be ele be woanɔ dɔnɔwo ɖem ɖe aga, eye wole ewɔm va se ɖe egbea.—3 Mose ta 13 kple 14.
Ele be woaklɔ asi ne woka asi ame kuku ŋu.
Do ŋgɔ na fe alafa 19 lia la, zi geɖea, ne ɖɔktawo ka asi ame kukuwo ŋu la, womeklɔa asi hafi kpɔa dɔnɔwo gbɔ o. Esia na ame geɖe ku. Ke hã, Mose fe Sea gblɔ be ame sia ame si ka asi ame kuku ŋu la ŋu mekɔ o. Sea gblɔ gɔ̃ hã be, ele be woazã tsi atsɔ akɔ amea ŋu. Subɔsubɔnuwɔna mawo de wo dzi le lãmesẽnyawo gɔ̃ hã me.—4 Mose 19:11, 19.
Afɔdzi ɖiɖi ɖe to me.
Afɔdzi siwo womeɖi o nana mĩtsinyenyedɔ wua ɖevi gbogbo aɖewo fe sia fe. Mose fe Sea gblɔ be ele be woaɖi afɔdzi ɖe to me le afi si mete ɖe afewo ŋu o.—5 Mose 23:13.
Ɣeyiɣi si woatso aʋa.
Mawu fe Sea gblɔ be ne wodzi ŋutsuvi la, woatso aʋa nɛ le ŋkeke enyiagbe. (3 Mose 12:3) Ne wodzi vi la, axɔ abe kwasiɖa ɖeka ene hafi efe ʋua nate ŋu abla. Le Biblia ŋlɔɣi, hafi atikewɔnyawo va de ŋgɔ la, ale si wolalana kwasiɖa ɖeka megbe hafi tsoa aʋa na ɖeviwo la, kpɔ wo ta.
Ale si nɔnɔme nyuiwo dea lãmesẽ dzi.
Dɔdada ŋuti numekulawo kple dzɔdzɔmeŋutinunyalawo gblɔ be nɔnɔme nyuiwo abe dzidzɔ, mɔkpɔkpɔ, akpedada kple didi be woatsɔ ake dea ame fe lãmesẽ dzi. Biblia gblɔ be: “Dzi kpɔdzidzɔ nye atike nyui, ke gbɔgbɔ si dzi nu te ɖo vevie la nana ŋusẽ vɔna le ame ŋu.”—Lododowo 17:22.


text:
Tameɖoɖo Kae Le Agbea Ŋu?
Ale si Biblia ɖo eŋui
Woate ŋu abia nya siwo ku ɖe tameɖoɖo si le agbe ŋu la ŋu le mɔ vovowo nu. Le kpɔɖeŋu me, Nu ka tae míele anyigba dzi afi sia ɖo? alo Ðe tameɖoɖo aɖe le nye agbe ŋua? Biblia ɖee fia be nu si tae míele agbe ɖoe nye be míana xɔlɔ̃kadodo nanɔ mí kple Mawu dome. Bu nyatefenya vevi siwo Biblia ɖe ɖe go la dometɔ aɖewo ŋu kpɔ.
Mawue nye mía Wɔla. Biblia gblɔ be: “[Mawue] wɔ mí, eye etɔ míenye.”—Psalmo 100:3; Nyaɖeɖefia 4:11.
Mawu ɖo ta me ɖe nu sia nu si wòwɔ la ŋu, eye mí amegbetɔwo hã míele eme.—Yesaya 45:18.
Mawu wɔ mí be didi nanɔ mía me ɖe “gbɔgbɔmenuwo” ŋu, eye esiawo dometɔ aɖewoe nye didi be míanya tameɖoɖo si le míafe agbe ŋu. (Mateo 5:3) Edi be míaɖi kɔ na didi sia.—Psalmo 145:16.
Míeɖia kɔ na didi sia ne míena xɔlɔ̃kadodo va le mía kple Mawu dome. Togbɔ be gbɔgblɔ be xɔlɔ̃kadodo nanɔ mía kple Mawu dome adze nu si manya wɔ o na ame aɖewo hã la, Biblia de dzi fo na mí be: “Mite ɖe Mawu ŋu, eye ate ɖe mia ŋu.”—Yakobo 4:8; 2:23.
Be míanye Mawu xɔlɔ̃ la, ele be míafe agbenɔnɔ nawɔ ɖeka kple efe tameɖoɖo. Biblia fo nu tso tameɖoɖo sia ŋu le Nyagblɔla 12:13. Egblɔ be: “Vɔ̃ Mawu, eye nalé efe seawo me ɖe asi; elabena esia nye amegbetɔwo katã tɔ!”—Nyagblɔla 12:13.
Le etsɔme la, ne Mawu ɖe fukpekpe ɖa eye wòna agbe mavɔ exɔlɔ̃wo, siwo nye ame siwo subɔnɛ la, ekema ta me si wòɖo ɖe mía ŋu le gɔmedzedzea me la ava eme bliboe.—Psalmo 37:10, 11.


text: 1 Nye, ame tsitsi* lae le agbalẽ sia ŋlɔm ɖo ɖe Gayo lɔlɔ̃tɔ, ame si melɔ̃ vevie.2 Lɔlɔ̃tɔ, medoa gbe ɖa be nu sia nu nadze edzi na wò, eye nànɔ lãmesẽ me, abe ale si nu le edzi dzem na wòe* ene.3 Elabena mekpɔ dzidzɔ ŋutɔ esi nɔviwo va heɖi ɖase be nèlé nyatefe la me ɖe asi, eye be nèyi edzi le zɔzɔm le nyatefe la me.+4 Nyemekpɔ dzidzɔ gã* wu esia o: be mase be vinyewo yi edzi le zɔzɔm le nyatefe la me.+5 Lɔlɔ̃tɔ, èle nutefe wɔm le nu siwo nèwɔna na nɔviawo me, togbɔ be mènya ame siawo hafi o.+6 Ame siawo ɖi ɖase le wò lɔlɔ̃ ŋu le hame la ŋkume. Meɖe kuku, do mɔ ame siawo ne woayi wofe mɔzɔzɔ si dze Mawu ŋu la dzi.+7 Elabena efe ŋkɔ la tae wodo yi ɖo, eye womexɔ naneke+ tso dukɔwo me tɔwo si o.8 Eya ta ele na mí be míaxɔ ame siawo tɔgbi nyuie awɔ amedzro na wo,+ ale be míazu hadɔwɔlawo le nyatefe la me.+9 Meŋlɔ nya aɖe na hamea, ke Diotrefo, si dina be yeanɔ nɔfe gbãtɔ le wo dome la,+ mexɔa naneke tso mía gbɔ bubutɔe o.+10 Esia tae ne meva la, maɖo ŋku nu siwo wɔm wòle, si nye nya vlo siwo gblɔm wòle tsɔ le mía ŋu gblẽm la dzi.+ Eye esi nu siawo mesu eme nɛ o la, eya ŋutɔ mexɔa nɔviawo+ bubutɔe o, eye ame siwo di be yewoaxɔ wo la, edzea agbagba be yeaxe mɔ na wo, eye be yeaɖe wo le hamea me.11 Lɔlɔ̃tɔ, mègasrɔ̃ nu vɔ̃ɖi wɔwɔ o, ke srɔ̃ nu nyui wɔwɔ boŋ.+ Ame si wɔa nu nyui la, etso Mawu me.+ Ame si wɔa nu vɔ̃ɖi la, mekpɔ Mawu o.+12 Nɔviawo katã ɖi ɖase nyui le Demetrio ŋu, eye nyatefea ŋutɔ hã ɖi ɖase le eŋu. Le nyatefe me la, míawo hã míele ɖase ɖim le eŋu, eye ènyae be ɖase si míeɖina la nye nyatefe.13 Nya geɖewo le asinye maŋlɔ na wò hafi, ke nyemedi be matsɔ nuŋlɔti kple agbalẽŋlɔtsi ayi nuŋɔŋlɔa dzi o.14 Ke mele mɔ kpɔm be makpɔ wò kpuie, eye míafo nu ŋkume kple ŋkume.Ŋutifafa nanɔ kpli wò.Xɔlɔ̃awo do gbe na wò. Yɔ xɔlɔ̃awo ŋkɔ ɖekaɖeka nàdo gbe na wo nam.


text:
8 Le fe adelia fe ɣleti adelia fe ŋkeke atɔ̃lia dzi, esime mebɔbɔ nɔ afenye me, eye Yuda-metsitsiwo bɔbɔ nɔ ŋkunyeme la, Afetɔ Dziɖulagã Yehowa fe asi va dzinye le afi ma.2 Meɖo ŋku anyi, eye mekpɔ nane si le abe dzo ene; efe afi si dze abe ali ene la fe anyime nye dzo, eye tso efe afi si dze abe ali ene+ yi dzi la le keklẽm abe sika kple klosalo si wotsaka fe keklẽ ene.+3 Eye wòdo nane si le abe asi ene ɖa helé nye taɖa, eye gbɔgbɔ aɖe kɔm ɖe anyigba kple dzifo domee le Mawu fe ŋutega me yi Yerusalem le agbo emetɔ+ si dze ŋgɔ dziehe la nu, afi si ŋuʋaʋã fe legba si nana Mawu ʋãa ŋu la le.+4 Eye kpɔ ɖa, Israel fe Mawu la fe ŋutikɔkɔe le afi ma,+ abe nɔnɔme si mekpɔ le bali la me ene.+5 Eye wògblɔ nam be: “Amegbetɔvi, meɖe kuku fɔ kɔ dzi nàkpɔ dziehe gome.” Ale mefɔ kɔ dzi kpɔ dziehe gome, eye kpɔ ɖa, ŋuʋaʋã fe legba sia le vɔsamlekpui la fe agbo nu le dziehe gome.6 Eye wògblɔ nam be: “Amegbetɔvi, èle ŋunyɔnu dziŋɔ siwo wɔm Israel fe afe la le le afi sia,+ nu siwo na meɖe ɖokuinye ɖe aga ʋĩi tso nye kɔkɔefea gbɔ la, kpɔmaa?+ Ke ègale nu siwo nyɔ ŋu sãa wu la kpɔ ge.”7 Eye wòkplɔm yi xɔxɔnu la fe mɔnu, esi meɖo ŋku anyi la, mekpɔ do aɖe le glia me.8 Eye wògblɔ nam be: “Amegbetɔvi, meɖe kuku, ŋɔ glia.” Eya ta meŋɔ glia, eye mekpɔ ʋɔtru aɖe.9 Eye wògblɔ nam be: “Ge ɖe eme, ne nàkpɔ ŋunyɔnu vɔ̃ɖi siwo wɔm wole le afi sia la ɖa.”10 Ale mege ɖe eme, eye kpɔ ɖa, mekpɔ nu gbagbe siwo tana kple lã nyɔŋuwo+ katã kpakple Israel fe afe la fe legba nyɔŋuwo*+ katã fe nɔnɔmetatawo; wota wo ɖe glia ŋu godoo va kpe.11 Eye Israel fe afe la fe ametsitsiwo dometɔ blaadre, siwo dome Safan+ vi Yaazaniya le la, tɔ ɖe wo ŋgɔ. Wo dometɔ ɖe sia ɖe lé efe dzudzɔdosonu ɖe asi, eye dzudzɔ ʋeʋĩ de dzi kɔtɔɔ.+12 Eye wògblɔ nam be: “Amegbetɔvi, èkpɔ nu si wɔm Israel fe afe la fe ametsitsiwo dometɔ ɖe sia ɖe le le viviti me, le efe xɔ emetɔ si me wòɖo efe legbawo ɖo la mea?* Elabena wole gbɔgblɔm be, ‘Yehowa mele mía kpɔm o. Yehowa gblẽ anyigba la ɖi.’”+13 Eye wògagblɔ nam be: “Ègale ŋunyɔnu siwo wɔm wole siwo dzi ŋɔ sãa wu la gɔ̃ hã kpɔ ge.”14 Ale wòkplɔm va Yehowa fe afe la fe dziehegbo la nu, eye mekpɔ nyɔnuwo bɔbɔ nɔ afi ma le avi fam na mawu Tamuz.15 Eye wògagblɔ nam be: “Amegbetɔvi, èkpɔea? Ègale ŋunyɔnu dziŋɔ siwo vɔ̃ɖi sãa wu esiawo la kpɔ ge.”+16 Ale wòkplɔm va Yehowa fe afe la fe xɔxɔnu emetɔ la me.+ Ŋutsu siwo ade blaeve vɔ atɔ̃ la le afi ma, le Yehowa fe gbedoxɔ la fe mɔnu le akpata la kple vɔsamlekpui la dome, wotrɔ megbe de Yehowa fe gbedoxɔ la, eye wotrɔ mo ɖo ɖe ɣedzefe gome hele ta dem agu na ɣe ɖo ɖe ɣedzefe gome.+17 Eye wògagblɔ nam be: “Amegbetɔvi, èkpɔea? Nu tsɛ wònye be Yuda fe afe la wɔ ŋunyɔnu siawo hetsɔ ŋutasesẽ yɔ anyigba la dzi fũu+ hele dziku dom nam ɖe edzia? Azɔ wotsɔ atilɔ* hã le dodom ɖe nye ŋɔti nu.18 Eya ta mawɔ nu le dziku me. Nye ŋku makpɔ nublanui o, eye nye dɔme hã matrɔ ɖe wo ŋu o.+ Woado ɣli sesĩe ɖe to me nam, ke nyemasee na wo o.”+
Etenuŋɔŋlɔ
^ Ðewohĩ Hebrigbe me nya si wozã le afi sia la do fome kple nya si wozãna na “mĩ” eye wozãnɛ na nu si nyɔa ŋu.
^ Alo, “xɔ emetɔ siwo me efe nu kpakpɛ veviwo le la?”
^ Edze fãa be enye atilɔ si wozãna le trɔ̃subɔsubɔ me.


text:
Kpɔ Ŋudzedze Ðe Yehowa Ƒe Nutefewɔwɔ Kple Tsɔtsɔke Ŋu
“Afetɔ, wò dɔme nyo, eye nèlɔ̃a tsɔtsɔke; amenuveve bɔ ɖe asiwò na ame siwo katã yɔa wò la.”
1, 2. (a) Nu ka tae míedea asixɔxɔ xɔlɔ̃ siwo wɔa nutefe helɔ̃a tsɔtsɔke ŋu? (b) Biabia kawo mee míadzro?
AME kae nye xɔlɔ̃ vavã? Nɔvinyɔnu Kristotɔ aɖe si ŋkɔe nye Ashley gblɔ be: “Xɔlɔ̃ vavã nye ame si nɔa klalo ɣesiaɣi be yeakpe ɖe ŋuwò, eye wòtsɔ kea wò faa ne èwɔ vodada.” Mí katã míedea asixɔxɔ xɔlɔ̃ siwo wɔa nutefe eye wolɔ̃a tsɔtsɔke ŋu. Wokpena ɖe mía ŋu míesena le mía ɖokui me be wolɔ̃ mí eye be míele dedie.—Lod. 17:17.
2 Yehowa ye nye Xɔlɔ̃ wɔnutefe si lɔ̃a tsɔtsɔke si ɖeke mesɔ kplii o la. Hakpala la gblɔe wòsɔ be: “Afetɔ, wò dɔme nyo, eye nèlɔ̃a tsɔtsɔke; amenuveve bɔ ɖe asiwò na ame siwo katã yɔa wò la.” (Ps. 86:5) Nu kae wòfia be woanye nutefewɔla kple ame si lɔ̃a tsɔtsɔke? Aleke Yehowa ɖea nɔnɔme nyui siawo fianae? Eye aleke míate ŋu asrɔ̃ efe kpɔɖeŋuae? Nya siawo fe ŋuɖoɖowo akpe ɖe mía ŋu míalɔ̃ mía Xɔlɔ̃ vevitɔ Yehowa geɖe wu. Woakpe ɖe mía ŋu hã be míado ŋusẽ mía kple mía nɔviwo dome xɔlɔ̃dzedze.—1 Yoh. 4:7, 8.
YEHOWA NYE NUTEƑEWƆLA
3. Nu kae nutefewɔwɔ fia?
3 Nutefewɔwɔ nye nɔnɔme lédziname aɖe, elɔ kuku ɖe ame nɔewo ŋu, anukwareɖiɖi na ame, kple ame fe akpa dzi nɔnɔ tamanamanae ɖe eme. Nutefewɔla fe susu metrɔna kabakaba o. Ke boŋ ekuna ɖe ame (alo nane) ŋu goŋgoŋ heléna ɖe eŋu le ɣeyiɣi sesẽwo gɔ̃ hã me. Ɛ̃, Yehowae nye “Nutefewɔla” gãtɔ kekeake.—Nyaɖ. 16:5.
4, 5. (a) Aleke Yehowa ɖenɛ fiana be yenye nutefewɔla? (b) Aleke ŋugbledede le ale si Mawu wɔa nutefe na esubɔlawoe ŋu doa ŋusẽ mí?
4 Aleke Yehowa ɖenɛ fiana be yenye nutefewɔla? Megblẽa esubɔla wɔnutefewo ɖi gbeɖe o. Fia David si nye nutefewɔla mawo dometɔ ɖeka la ɖo kpe Yehowa fe nutefewɔwɔ dzi esi wògblɔ be: “Èwɔa nutefe na ame si wɔa nutefe.” (2 Sam. 22:26, NW) Le David fe dodokpɔɣiwo me la, Yehowa fia mɔe, ekpɔ eta, eye wòxɔ nɛ nutefewɔwɔtɔe. (2 Sam. 22:1) David kpɔe be Yehowa fe nutefewɔwɔ lɔ nu geɖe ɖe eme wu nyagbɔgblɔ ko. Nu ka tae Yehowa wɔ nutefe na David? Elabena David ŋutɔ hã nye “ame si wɔa nutefe.” Yehowa dea asixɔxɔ esubɔlawo fe nutefewɔwɔ ŋu; eye ewɔa nutefe na ame siwo wɔa nutefe nɛ.—Lod. 2:6-8.
5 Ŋugbledede le ale si Yehowa wɔa nutefe na esubɔlawoe ŋu doa ŋusẽ mí. Nɔviŋutsu wɔnutefe aɖe si ŋkɔe nye Reed gblɔ be: “Ne mexlẽ nu tso ale si Yehowa kpe ɖe David ŋu le efe fukpekpewo me ŋu la, edoa ŋusẽm ŋutɔ. Esime David nɔ sisim eye wònɔ ɣaɣlam tso agado me yi agado me gɔ̃ hã la, Yehowa kpe ɖe eŋu ɣesiaɣi. Esia dea dzi fo nam ŋutɔ! Eɖoa ŋku edzi nam be aleke kee nɔnɔmeawo ɖale o, ne edze abe mɔkpɔkpɔ aɖeke megali o ene gɔ̃ hã la, Yehowa le klalo be yeakpe ɖe ŋunye zi ale si nye hã mewɔ nutefe nɛ.” Ðikeke mele eme o be wò hã èsena le ɖokuiwò me nenema ke.—Rom. 8:38, 39.
6. Mɔ bubu kawo nue Yehowa ɖenɛ fiana le be yenye nutefewɔla, eye aleke esia ɖea vi na esubɔlawoe?
6 Mɔ bubu kawo nue Yehowa ɖenɛ fiana le be yenye nutefewɔla? Meɖea asi le efe dzidzenuwo ŋu o. Ena kakaɖedzi mí be: “Ame ma ke manye, va se ɖe esime miaku amegã.” (Yes. 46:4) Ɣeawokatãɣi la, efe dzidzenu siwo metrɔna o la dzie wònɔa te ɖo wɔa nyametsotso. (Mal. 3:6) Gakpe ɖe eŋu la, Yehowa wɔa nutefe le efe ŋugbedodowo dzi wɔwɔ me. (Yes. 55:11) Eya ta Yehowa fe nutefewɔwɔ ɖea vi na esubɔla wɔnutefewo katã. Le mɔ ka nu? Ne míedzea agbagba wɔna ɖe Yehowa fe dzidzenuwo dzi la, kakaɖedzi nɔa mía si be ayra mí abe ale si wòdo ŋugbee ene.—Yes. 48:17, 18.
SRƆ̃ YEHOWA ƑE NUTEƑEWƆWƆ
7. Mɔ ɖeka ka dzie míate ŋu ato asrɔ̃ Mawu fe nutefewɔwɔ?
7 Aleke míate ŋu asrɔ̃ Yehowa fe nutefewɔwɔe? Mɔ ɖeka si dzi míato awɔ esiae nye be míawɔ nyui na ame siwo ɖo xaxa me. (Lod. 3:27) Le kpɔɖeŋu me, ɖe nènya haxɔsetɔ aɖe si fo dzi ɖe le, ɖewohĩ le lãmegbegblẽ, fometɔwo fe tsitretsiɖeŋu, alo le eya ŋutɔ fe vodadawo ta? Ðe manyo be nàte ɖe nɔvia ŋu agblɔ “nya nyui kple akɔfanyawo” nɛ oa? (Zak. 1:13) * Ne èwɔ esia la, ke èle eɖem fia be yenye xɔlɔ̃ vavã wɔnutefe si “kuna ɖe ame ŋu wu ame nɔvi gɔ̃ hã.”—Lod. 18:24.
8. Aleke míate ŋu asrɔ̃ Yehowa fe nutefewɔwɔ le srɔ̃ɖeɖe kple go bubuwo me?
8 Míagate ŋu asrɔ̃ Yehowa fe nutefewɔwɔ ne míewɔ nutefe na míafe lɔlɔ̃tɔwo. Le kpɔɖeŋu me, ne srɔ̃tɔwoe míenye la, ele be míawɔ nutefe na mía srɔ̃wo. (Lod. 5:15-18) Eya ta míefoa asa na afɔ gbãtɔ si ate ŋu akplɔ mí ade ahasiwɔwɔ me la ɖeɖe. (Mat. 5:28) Tsɔ kpe ɖe eŋu la, míewɔa nutefe na míafe haxɔsetɔwo ne míefoa asa na ameŋunyagbɔgblɔ vɔ̃ɖi alo ameŋugbegblẽ, eye míekakaa mía nɔviwo ŋu nya gbegblẽwo alo ɖoa to wo gɔ̃ hã o.—Lod. 12:18.
9, 10. (a) Ame kae míedi vevie be míawɔ nutefe na? (b) Nu ka tae Yehowa fe sewo dzi wɔwɔ menɔa bɔbɔe ɣesiaɣi o?
9 Ƒo wo katã ta la, ele be míawɔ nutefe na Yehowa. Nu kae esia bia? Ebia be míalɔ̃ nu siwo wòlɔ̃, míalé fu nu siwo wòlé fui, eye míawɔ nu si dzea eŋu. (Mixlẽ Psalmo 97:10.) Zi ale si míafe susuwo kple seselelãmewo wɔa ɖeka kple Yehowa tɔ la, zi nenemae efe sewo dzi wɔwɔ nɔa bɔbɔe na míi.—Ps. 119:104.
10 Yehowa fe sewo dzi wɔwɔ menɔa bɔbɔe ɣesiaɣi ya o. Ate ŋu ahiã be míaʋli vevie hafi alé nutefewɔwɔ me ɖe asi nɛ. Le kpɔɖeŋu me, anye Kristotɔ tre aɖewo fe didi be yewoaɖe srɔ̃, ke hã womele ame si woaɖe la kpɔm le Yehowa subɔlawo dome o. (1 Kor. 7:39) Nɔvinyɔnu tre aɖe fe dɔwɔhati siwo nye dzimaxɔsetɔwo ate ŋu anɔ agbagba dzem be yewoadi ŋutsu nɛ be wòazɔ kplii. Ðewohĩ nɔvinyɔnua le avu wɔm kple akogotsitsi fe seselelãmewo. Ke hã, eɖoe kplikpaa be yeawɔ nutefe na Yehowa. Ðe míekpɔa ŋudzedze ɖe kpɔɖeŋu nyui ɖola siawo ŋu ŋutɔ oa? Kakaɖedzitɔe la, Yehowa aɖo etefe na ame siwo katã wɔa nutefe nɛ le nɔnɔme sesẽwo gɔ̃ hã me.—Heb. 11:6.
YEHOWA LƆ̃A TSƆTSƆKE
11. Nu kae wòfia be ame nalɔ̃ tsɔtsɔke?
11 Yehowa fe nɔnɔme siwo léa dzi na ame wu la dometɔ ɖekae nye ale si wòlɔ̃na faa tsɔna kena. Nu kae wòfia be ame nalɔ̃ tsɔtsɔke? Efia be wòatsɔ agɔ si ame aɖe dze le edzi la akee. Gake esia mefia be ame si lɔ̃a tsɔtsɔke la de nu gbegblẽ si agɔdzelaa wɔ dzi alo ŋe aɖaba fu edzi o. Ke boŋ efia be etiae be yemalé dziku ɖe dɔ me o. Ŋɔŋlɔawo ɖee fia be Yehowa ‘lɔ̃na faa tsɔa’ ame siwo trɔ dzi me vavã la fe nu vɔ̃wo kea wo.—Ps. 86:5.
12. (a) Aleke Yehowa tsɔna kenae? (b) Nu kae wòfia be ‘woatutu nu vɔ̃ ɖa’?
12 Aleke Yehowa tsɔna kenae? Yehowa ‘tsɔa nu vɔ̃ kena geɖe,’ si fia be etsɔna kena keŋkeŋ heŋlɔnɛ be tegbee. (Yes. 55:7) Aleke míewɔ nya be Yehowa tsɔ kena keŋkeŋ? Bu kakaɖedzinya si le Dɔwɔwɔwo 3:19 ŋu kpɔ. (Mixlẽe.) Apostolo Petro de dzi fo na efe nyaselawo be: “Mitrɔ dzi me, eye migbugbɔ.” Ne nu vɔ̃ wɔla aɖe trɔ dzi me vavã la, exaa nu vevie ɖe afɔ baɖa si wòɖe ta, eye wòɖonɛ kplikpaa be yemagawɔ nu vɔ̃ ma ake o. (2 Kor. 7:10, 11) Dzimetɔtrɔ vavãtɔ ʋãa nu vɔ̃ wɔla be ‘wòagbugbɔ,’ si fia be, wòadzudzɔ nu gbegblẽa wɔwɔ, eye wòayi edzi awɔ nu si adze Mawu ŋu. Ne Petro fe nyaselawo ɖe dzimetɔtrɔ vavã fia la, nu kae ado tso eme? Petro gblɔ be ‘woatutu wofe nu vɔ̃wo ɖa.’ Helagbe me nya si gɔme woɖe be ‘woatutu ɖa’ la fia be ‘woatutu nu keŋkeŋ.’ Eya ta ne Yehowa tsɔ nu vɔ̃wo ke la, etsɔ kena keŋkeŋ abe ɖe wòtsɔ nututunu tutu nuŋɔŋlɔ ɖa le nuŋlɔkpe dzi kura ene.—Heb. 10:22; 1 Yoh. 1:7.
13. Esi Yehowa gblɔ be, “nyemagaɖo ŋu wofe nu vɔ̃wo azɔ o” la, kakaɖedzi kae esia na mí?
13 Aleke míewɔ nya be Yehowa tsɔ kena tegbee? Bu Yeremiya fe nyagblɔɖi si ku ɖe nubabla yeye si wowɔ kple Kristotɔ amesiaminawo, si ʋu tsɔtsɔke vavã fe mɔnukpɔkpɔ ɖi na ame siwo xɔa tafevɔsaa dzi se, la ŋu kpɔ. (Mixlẽ Yeremiya 31:34.) Yehowa gblɔ be: “Matsɔ wofe vodadawo ake wo, eye nyemagaɖo ŋu wofe nu vɔ̃wo azɔ o.” Eya ta Yehowa le kakam ɖe edzi na mí be ne yenya tsɔ nu vɔ̃ aɖe ke mí ko la, yemagaɖe afɔ aɖeke ɖe mía ŋu le etsɔme le nu vɔ̃ ma ta o. Megaɖoa ŋku nu vɔ̃ siwo míewɔ va yi la dzi kple susu be yeanɔ fɔ bum mí alo anɔ to hem na mí agbadre o. Ke boŋ Yehowa tsɔa nu vɔ̃ mawo kena faa eye wòŋlɔa wo be tegbee.—Rom. 4:7, 8.
14. Aleke ŋugbledede le Yehowa fe tsɔtsɔke ŋu ate ŋu afa akɔ na míi? Gblɔ efe kpɔɖeŋu.
14 Ŋugbledede le Yehowa fe tsɔtsɔke ŋu faa akɔ na mí. Kpɔ efe kpɔɖeŋu aɖe ɖa. Ƒe gbogbo aɖee nye esi va yi la, woɖe nɔvinyɔnu aɖe si míayɔ be Elaine la le hamea me. Ƒe geɖe megbe la, wogbugbɔ xɔe. Elaine gblɔ be: “Togbɔ be megblɔna be mexɔe se be Yehowa tsɔ nye nu vɔ̃wo kem hã la, mesena le ɖokuinye me ɣesiaɣi be Yehowa le adzɔge tso gbɔnye eye be ame bubuwo te ɖe eŋu eye wònye ame ŋutɔŋutɔ na wo wum.” Gake nuxexlẽ tso kpɔɖeŋunyagbɔgblɔ siwo Biblia tsɔ ɖɔ ale si Yehowa tsɔna kenae ŋu kple ŋugbledede le wo ŋu na Elaine kpɔ akɔfafa. Elaine gblɔ kpee be: “Meva kpɔ ale si gbegbe Yehowa lɔ̃m heléa be nam la dze sii wu tsã.” Kpɔɖeŋunyagbɔgblɔ si ʋãe vevie wu lae nye esi: “Ne Yehowa tsɔ míafe nu vɔ̃wo ke mí la, mele be míase le mía ɖokui me be nu vɔ̃ mawo fe ɖi akpɔtɔ anɔ mía ŋu le míafe agbemeŋkekewo katã me o.” * Elaine gblɔ be: “Meva de dzesii be tsã la, nyemexɔe se ŋutɔŋutɔ be Yehowa ate ŋu atsɔ akem keŋkeŋ o, eye mesusui be madro agba sia le nye agbemeŋkekewo katã me. Menya be axɔ ɣeyiɣi, gake fifia mele sesem le ɖokuinye me be mele tetem ɖe Yehowa ŋu, eye be woɖe agba kpekpe aɖe le dzinye.” Mawu lɔ̃ame si lɔ̃a tsɔtsɔke ka gbegbee nye esi subɔm míele!—Ps. 103:9.
SRƆ̃ YEHOWA ƑE TSƆTSƆKE
15. Aleke míate ŋu asrɔ̃ Yehowa fe tsɔtsɔke?
15 Míate ŋu asrɔ̃ Yehowa fe tsɔtsɔke ne míelɔ̃na faa tsɔna kea mía nɔewo ɣesiaɣi si wòhiã. (Mixlẽ Luka 17:3, 4.) Ðo ŋku edzi be, ne Yehowa tsɔ míafe nu vɔ̃wo ke mí la, megaɖoa ŋku wo dzi o, le gɔmesesea nu be, megabiaa nu vɔ̃ mawo fe fe tso mía si emegbe o. Ne míetsɔ amewo fe vodadawo ke wo la, míawo hã míate ŋu aŋlɔ wo be, le gɔmesesea nu be, míagahe nya mawo ɖe go ake le etsɔme o.
16. (a) Ne míelɔ̃a tsɔtsɔke la, ɖe wòfia be míede nu gbegblẽ wɔwɔ dzi alo míeɖe mɔ ame bubuwo le mía bama? Ðe eme. (b) Hafi Mawu natsɔ míafe nu vɔ̃wo ake mí la, nu kae wòle be míawɔ?
16 Ne míelɔ̃a tsɔtsɔke la, mefia be míede nu gbegblẽ si agɔdzelaa wɔ dzi alo ŋe aɖaba fu edzi o; eye mefia hã be míeɖe mɔ ame bubuwo le nu vevi wɔm mí alo le mía bam o. Ao. Nu si wòfia boŋ ye nye be míetiae be míalé dziku ɖe dɔ me o. Eye ele vevie be míaɖo ŋkui be hafi Yehowa Mawu natsɔ míafe nu vɔ̃wo ake mí la, ele be míawo hã míatsɔ anɔ amewo kem. (Mat. 6:14, 15) Yehowa sea veve ɖe mía nu heɖoa ŋku edzi be “kewɔ míenye.” (Ps. 103:14) Eya ta ɖe mele be veveseɖeamenu naʋã míawo hã be míado dzi atsɔ mía nɔviwo fe gbɔdzɔgbɔdzɔwo eye míatsɔ anɔ wo kem faa tso dzi me oa?—Ef. 4:32; Kol. 3:13.
17. Ne haxɔsetɔ aɖe wɔ nu wòve mí la, nu kae akpe ɖe mía ŋu míatsɔ akee?
17 Mele bɔbɔe ɣesiaɣi be míatsɔ ake amewo o. Esesẽ na Kristotɔ amesiamina aɖewo siwo nɔ anyi le fe alafa gbãtɔ me gɔ̃ hã be woakpɔ wo dome masɔmasɔ aɖewo gbɔ. (Flp. 4:2) Ne haxɔsetɔ aɖe wɔ nu wòve mí la, nu kae akpe ɖe mía ŋu míatsɔ akee? Bu Hiob fe kpɔɖeŋua ŋu kpɔ. Ete ɖe edzi ŋutɔ esi Elifaz, Bildad kple Zofar siwo be yewonye exɔlɔ̃wo la bu fɔe madzemadzee. (Hiob 10:1; 19:2) Emegbe Yehowa ka mo na Hiob nu tsola alakpatɔ mawo. Mawu gblɔ na wo be woayi Hiob gbɔ aɖasa vɔ ɖe wofe nu vɔ̃wo ta. (Hiob 42:7-9) Gake Yehowa bia tso Hiob hã si be wòawɔ nane. Nu kae? Yehowa gblɔ na Hiob be wòado gbe ɖa ɖe enutsolawo ta. Hiob wɔ abe ale si Yehowa bia tso esi ene eye Yehowa yrae ɖe ale si wòlɔ̃ faa tsɔ ke ta. (Mixlẽ Hiob 42:10, 12, 16, 17.) Nufiame kae le esia me na mí? Gbedodoɖa tso dzi me ɖe ame si dze agɔ le mía dzi ta akpe ɖe mía ŋu míaɖe dziku ɖa le dɔ me.
YI EDZI NÀNƆ ŊUDZEDZE KPƆM ÐE YEHOWA ƑE NƆNƆME NYUIWO ŊU
18, 19. Aleke míayi edzi anɔ ŋudzedze kpɔm ɖe Yehowa fe nɔnɔme lédzinamewo ŋu geɖe wu?
18 Yehowa fe nɔnɔme lédziname vovovo siawo me dzodzro do dzidzɔ na mí ŋutɔ. Míekpɔe be enye ame si ŋu wotena ɖo bɔbɔe, mekpɔa ame ŋkume o, enyoa dɔme, esea nu gɔme na ame, enye nutefewɔla, eye wòlɔ̃a tsɔtsɔke. Nyatefee, nu geɖewo gali míasrɔ̃ tso Yehowa ŋu. Mɔnukpɔkpɔ ava su mía si be míasrɔ̃ nu geɖe tso eŋu tegbee. (Nyagb. 3:11) Míelɔ̃ ɖe apostolo Paulo fe nya siawo dzi be: “Oo, Mawu fe kesinɔnuwo kple nunya kpakple sidzedze me goglo loo!” Míate ŋu agblɔ nya sia ke le Mawu fe lɔlɔ̃ kple efe nɔnɔme ade siwo me míedzro le nyati etɔ̃ siawo me la ŋu.—Rom. 11:33.
19 Neva eme be mí katã míayi edzi anɔ ŋudzedze kpɔm ɖe Yehowa fe nɔnɔme lédzinamewo ŋu geɖe wu. Míate ŋu awɔ esia ne míenya nu tso nɔnɔmeawo ŋu nyuie, míede ŋugble le wo ŋu, eye míawo ŋutɔwo míesrɔ̃ nɔnɔme mawo heɖe wo fia le míafe agbenɔnɔ me. (Ef. 5:1) Ne míewɔ esia la, ɖikeke mele eme o be míawɔ ɖeka kple hakpalaa esi wògblɔ be: “Ke nye la, Mawu fe gbɔnyenɔnɔ enye nye dzidzɔ.”—Ps. 73:28.


text:
SƆHƐWO BIANA BE
Ke Ne Lãmesẽkuxiwo Ðe Kpe Nam Ðe? (Akpa 3)
Sɔhɛmenɔɣi nye ɣeyiɣi si me wogblɔna be ame nɔa lãmesẽ me eye ŋusẽ geɖe nɔa eŋu. Ke hã le sɔhɛ aɖewo ya gome la, dɔléle sesẽwo na be wɔna boo megale wo ŋu o. Alea wòle le gowòmea? Ne nenemae la, ke nu siwo me V’loria, Justin kple Nisa to la ade dzi fo na wò. Yehowa Ðasefowoe wo katã wonye. De dzesi ale si wowɔ nɔ te ɖe lãmesẽkuxi sesẽ aɖewo nui la ɖa.
V’loria
Lãmekaveamedɔ le ŋunye tso esime mexɔ fe 14 pɛ ko. Kaka maxɔ fe 20 la, wokpɔ funukpefetetedɔ kple dɔléle vɔ̃ɖi siwo woyɔna be lupus kple Lyme le ŋunye. Esi wònye be megbɔdzɔna ɣesiaɣi ta la, esesẽna nam be mawɔ nu siwo katã medina be mawɔ. Ɣeaɖewoɣi la, metutuna tsia bunɔkeke me.
Nane si ɖea fu nam wu nye dɔlélea ŋutɔe nye ale si wòtena ɖe dzinye vevie be nyemetea ŋu wɔa nu bɔbɔetɔ teti gɔ̃ hã o, abe nuŋɔŋlɔ alo nuʋuʋu le ze nu ene. Ne mekpɔ ɖeviwo le zɔzɔm la, nyemetea ŋu sea nu si tae azɔlizɔzɔ sesẽna na nye ya nenema gbegbe ɖo la gɔme o. Mesena le ɖokuinye me be medo kpo nu.
Dzidzɔtɔe la, nye fometɔwo kple Yehowa Ðasefowo fe hame si me mele la me tɔwo naa kpekpeɖeŋum. Hamea me tɔwo va kpɔam ɖa, eye esia nana be nyemegasena le ɖokuinye me be metsi akogo o. Togbɔ be menɔa bɔbɔe be woakɔm le nye bunɔkeke me alo akɔm de ʋu loo alo akɔm do go le ʋu me o hã la, hamea me tɔ aɖewo kpeam hena hadomewɔnawo.
Ame tsitsi siwo le hamea me la kpena ɖe ŋunye ŋutɔ, elabena wosea nye nɔnɔmea gɔme nyuie. Wokpe ɖe ŋunye mekpɔ afi si nye ŋutete se ɖo, eye wona mese egɔme hã be mele be wòate ɖe dzinye ne nyemetea ŋu wɔa geɖe abe ame bubuwo ene o. Afi siwo mekpɔa dzidzɔ le wue nye hamea fe kpekpewo me kple gbeadzi. (Hebritɔwo 10:25) Le ɣeyiɣi mawo me la, mekpɔnɛ be togbɔ be mele dɔ lém hã la, nyemeto vovo boo tso ame bubuwo gbɔ o.
Meɖoa ŋku edzi na ɖokuinye be Yehowa naa nu siwo akpe ɖe mía ŋu míado dzi la mí. Le kpɔɖeŋu me, Biblia gblɔ be ne míafe gota gome le gbegblẽm hã la, ame si míenye le ememe ya ate ŋu anɔ “yeye zum gbe sia gbe.” (2 Korintotɔwo 4:16) Nenema tututue mesena le ɖokuinye me!
Bu nya sia ŋu: Ne dɔléle vɔ̃ɖi aɖe ɖe kpe na wò la, nu ka tae wòle vevie be nàdi kpekpeɖeŋu tso ame bubuwo gbɔ? Ne èle lãmesẽ me la, aleke nàte ŋu akpe ɖe ame aɖe si le dɔ lém la ŋu?
Justin
Medze anyi, eye nyemegate ŋu le fɔfɔm o. Nye akɔta lia goŋgoŋ, eye nyemete ŋu le ʋaʋãm o. Wokɔm enumake yi kɔdzixɔ si me wokpɔa nɔnɔme kpatawo gbɔ le la me. Gbã la, ɖɔktawo mete ŋu nya nu si tututu nɔ fu ɖem nam o. Gake esi nu sia gadzɔ ɖe dzinye zi geɖe la, wova de dzesii be Lyme-dɔlélee le fu ɖem nam.
Lyme-dɔléle sia gblẽ nu le nye ahɔhɔ̃mekawo ŋu. Le nyatefe me la, megafona tititi ɣeaɖewoɣi togbɔ be fe geɖee nye esia wokpɔ dɔléle sia le ŋunye hã. Gbe aɖewo gbe la, lãme kple asibidɛwo veam ale gbegbe be nyemetea ŋu ʋãa wo o. Ðeko wòwɔna nam abe ɖe nye funukpefewo katã nyunyɔ ene.
Megblɔna na ɖokuinye be, ‘nyemekpɔ tsi madze dɔ sia o ɖe,’ eye esia nana medoa dziku. Mefaa avi na Mawu gbe sia gbe hebianɛ be, “Nu ka tae mele nɔnɔme sia me tom?” Meva nɔ sesem le ɖokuinye me gɔ̃ hã be Mawu gblẽm ɖi. Gake mede ŋugble tso Hiob fe ŋutinya si le Biblia me la ŋu. Hiob mese nu si tututu tae wònɔ kuxi geɖe me tom la gɔme o, gake eyi edzi wɔ nutefe na Mawu. Ne Hiob te ŋu wɔ nu nenema le kuxi gbogbo mawo me la, ke nye hã mate ŋu awɔ nenema ke.
Hamemetsitsi siwo le míafe hamea me la kpe ɖe ŋunye ŋutɔ. Wova kpɔa nye fɔfɔme ɖa ɣesiaɣi. Hamemetsitsi aɖe gblɔ nam be mate ŋu ayɔ ye ɣesiaɣi si medi be mafo nu kple ame aɖe. Medaa akpe na Yehowa gbe sia gbe ɖe xɔlɔ̃ siawo tɔgbi ta!
Ɣeaɖewoɣi ne míele dɔ lém vevie la, míeŋlɔa nyatefenya vevi aɖe be, eyae nye be Yehowa nya nɔnɔme siwo me tom míele. Biblia gblɔ be: “Dro wò agba ɖe Yehowa dzi, ekema alé wò ɖe te.” (Psalmo 55:22) Nu siae medzea agbagba wɔna gbe sia gbe.
Bu nya sia ŋu: Aleke ame siwo lɔ̃ wò ate ŋu akpe ɖe ŋuwò nànɔ te ɖe lãmesẽkuxiwo nu?
Nisa
Esi menye sɔhɛvi ko la, wokpɔ dɔléle si woyɔna be Marfan le ŋunye. Enye dɔléle aɖe si nana be ame fe funukpefewo gbɔdzɔna. Dɔléle sia gblẽa nu le ame fe dzi, ŋkuwo kple lãmenu vevi bubuwo hã ŋu. Nyemesea veve gbe sia gbe ya o, gake ne eho nam la, nye dzi koe dina be yeage ɖe dɔ me nam.
Esime wokpɔ dɔ sia le ŋunye la, avi dzi ko menɔna. Mevɔ̃na be nyemagate ŋu awɔ nu siwo katã wɔwɔ doa dzidzɔ nam la o. Le kpɔɖeŋu me, melɔ̃a ɣeɖuɖu, eya ta ne mebu eŋu kpɔ be gbe ɖeka la, vevesesea nu asẽ ale gbegbe be nyemagate ŋu aɖu ɣe alo azɔ azɔli teti o la, esia nana mevɔ̃na na etsɔme.
Nɔvinye nyɔnu tsitsia kpe ɖe ŋunye ŋutɔ. Ekpe ɖe ŋunye ale be nye nu megawɔa nublanui na ɖokuinye o. Egblɔ nam be mele be manɔ vɔvɔ̃m o, elabena esia ana wɔna navɔ le ŋunye le agbe me. Ede dzi fo nam hã be manɔ gbedodoɖa dzi vevie, elabena ame si nya nu si me tom mele hese nye nɔnɔmeawo gɔme nyuie wu lae nye Yehowa.
Mawunyakpukpui si de dzi fo nam ŋutɔe nye Psalmo 18:6, egblɔ be: “Meyɔ Yehowa le nye xaxawo me, eye mele ɣlidodo dzi na nye Mawu be wòaxɔ nam. Ese nye gbe tso efe gbedoxɔ me, eye nye ɣlidodo be wòaxɔ nam la ɖo efe to me.” Mawunyakpukpui sia kpe ɖe ŋunye mekpɔe be ne medo gbe ɖa na Yehowa hebiae be wòakpe ɖe ŋunye manɔ te ɖe nye dɔlélea nu la, aɖo tom ahakpe ɖe ŋunye. Ele klalo be yeakpe ɖe ŋunye ɣesiaɣi.
Mesrɔ̃e be esɔ be míalé blanui alo ado dziku gɔ̃ hã ɖe nɔnɔme madeamedzi si me tom míele la ta, gake mele be míaɖe mɔ be nɔnɔmea nana wɔna navɔ le mía ŋu le agbe me alo agblẽ mí kple Mawu dome o. Menye eya gbɔe míafe kuxiwo tso o, eye ne míena wònye ame vevitɔ na mí le agbe me la, magblẽ mí ɖi kpɔ gbeɖe o.
Bu nya sia ŋu: Ðe wòle be míabu fɔ Mawu ɖe míafe fukpekpewo ta?


text: 2 Ke aʋatsonyagblɔɖilawo hã nɔ dukɔ la dome, abe ale si ko aʋatsonufialawo anɔ miawo hã mia dome ene.+ Ame siawo atsɔ kɔmama gblẽnuwo ava tra ɖe eme dzaa, eye woagbe nu le afetɔ si fle wo la gɔ̃ hã gbɔ,+ eye woahe tsɔtsrɔ̃ kpata ava wo ɖokuiwo dzi.2 Azɔ hã, ame geɖewo adze wofe dzimesesẽnuwɔnawo*+ yome, eye le ame siawo ta woafo nu gbegblẽ tso nyatefemɔ la ŋu.+3 Eye le ŋukeklẽ ta woakpa nyawo atsɔ adi viɖe le mia ŋu. Ke tohehe si li na wo tso blema ke la+ mele hehem ɖe megbe o, eye wofe tsɔtsrɔ̃ mele akɔlɔ̃e dɔm o.+4 Vavãe, Mawu mehe ɖe megbe le tohehe na mawudɔla siwo wɔ nu vɔ̃ me o,+ ke boŋ etsɔ wo fu gbe ɖe Tartaro,*+ eye wòtsɔ viviti tsiɖitsiɖi fe kɔsɔkɔsɔwo bla wo,* ne woadzra wo ɖo ɖi na ʋɔnudɔdrɔ̃.+5 Eye mehe ɖe megbe le tohehe na blemaxexe aɖe me o,+ gake wòkpɔ Noa, dzɔdzɔenyenye fe gbefãɖela,+ kpakple ame adre bubuwo ta dedie+ esime wòhe tsiɖɔɖɔ va ame mavɔ̃mawuwo fe xexea dzi.+6 Ebu fɔ du siwo nye Sodom kple Gomora hena wozu afi,+ wònye nu siwo ava va la fe kpɔɖeŋu na ame mavɔ̃mawuwo.+7 Eye wòɖe ame dzɔdzɔe Lot,+ ame si sedzimawɔlawo fe ŋukpenanuwɔwɔ dzimesesẽtɔe* ɖe fu na vevie la—8 elabena sedzimawɔmawɔ si tefe ame dzɔdzɔe ma kpɔna hesena gbe sia gbe esi wòle wo dome la wɔa fu efe luʋɔ* dzɔdzɔe la.9 Eya ta Yehowa* nya ale si wòaɖe ame siwo tsɔ wo ɖokui na Mawu la tso tetekpɔ me,+ ke wòadzra ame madzɔmadzɔwo ɖo na tsɔtsrɔ̃ le ʋɔnudrɔ̃gbe la,+10 vevietɔ ame siwo dzea ŋutilã fe dzodzrowo yome hefoa ɖi ame bubuwo,+ eye wodoa vlo afetɔnyenye la.+Esi wofe dzi tri eye wonye ɖokuiŋudzelawo ta la, womevɔ̃na ne wole nya vlowo gblɔm ɖe ŋutikɔkɔemewo ŋu o,11 evɔ mawudɔla siwo nye gã wu le ŋutete kple ŋusẽ me la, metsoa wo nu to nya vlowo gbɔgblɔ ɖe wo ŋu me o, le esi wodea bubu Yehowa* ŋu ta.+12 Ke ame siawo, siwo le abe lã manyanu siwo wɔa nu ɖe seselelãme nu, siwo li na léle kple tsɔtsrɔ̃ ene la, gblɔa nya vlowo ɖe nu siwo ŋu womenya naneke le o ŋu.+ Woakpɔ tsɔtsrɔ̃ le woawo ŋutɔwo fe tsɔtsrɔ̃mɔ la dzi,13 eye woakpe fu wòanye woawo ŋutɔwo fe mɔ vɔ̃wo ŋuti fetu.Wobua agbeɖuɖu+ le ŋkeke me gɔ̃ hã abe dzidzɔdonamenu ene. Wonye ame foɖiwo kple ame siwo ŋu mokaka le, eye wònyea dzidzɔ na wo be yewoatsɔ yewofe alakpanufiafiawo able mi ne wole nu ɖum kpli mi.+14 Ŋku siwo yɔ fũu kple ahasiwɔwɔ li na wo,+ wometea ŋu trɔna le nu vɔ̃ ŋu o, eye woblea ame* malikewo. Wotsɔ ŋukeklẽ mla wofe dziwo. Fifodeviwo wonye.15 Esi wogblẽ mɔ dzɔdzɔe la ɖi la, wotra mɔ. Woto Bileam, Beor vi fe ʋe me,+ ame si lɔ̃ nu vɔ̃ɖi wɔwɔ fe fetu,+16 gake woka mo nɛ le esi wògbe nu si nyo la wɔwɔ ta.+ Lã mafonu si tsɔ amegbetɔ fe gbe fo nu la, xe mɔ na nyagblɔɖila la fe aɖaʋanuwɔwɔ.+17 Ame siawo nye vudo siwo me tsi mele o kple afu siwo ahom sesẽwo lɔ ɖe nu, eye woɖo blukɔ tsiɖitsiɖi ɖi na wo.+18 Wogblɔa nya gã nya gã siwo meɖea vi aɖeke o. Eye wotsɔa ŋutilã fe nudzodzrowo+ kple wofe ŋukpenanuwɔwɔwo* blea ame siwo te ŋu si le nu gbegblẽ wɔlawo nu teti koe nye ema la.+19 Togbɔ be wole ablɔɖe ŋugbe dom na wo hã la, woawo ŋutɔwo wonye nu gbegblẽ wɔwɔ fe kluviwo,+ elabena ne nane ɖu ame aɖe dzi la, amea zu efe kluvi.+20 Le nyatefe me la, ne wosi le xexea fe ɖifofowo gbɔ,+ esi Afetɔ kple Ðela Yesu Kristo ŋuti sidzedze vavãtɔ su wo si, hafi gafo wo ɖokuiwo ɖe nu siawo ke me, eye wona woɖu wo dzi la, ekema wofe nɔnɔme mlɔetɔwo va gblẽna wu gbãtɔwo.+21 Ne ɖe womenya dzɔdzɔenyenye fe mɔ la nyuie o la, ne enyo na wo wu be woanyae hafi agatrɔ ɖa le sedede kɔkɔe si wotsɔ de asi na wo la yome.+22 Eva eme na wo le nyatefelododo la nu be: “Avu gbugbɔ yi eya ŋutɔ fe xeɖeɖe gbɔ, eye ha si wole tsi na la gale mimlim le ba me.”+


text:
ÐE WOWƆEA?
Tɔmesisiblisi Ƒomevi Aɖe Ƒe Fu
AMI titri aɖe le tɔmelã siwo dzia vi siwo nɔa tsi fafɛwo me la dometɔ geɖe fe ŋutigbalẽ te si kpena ɖe wo ŋu be vuvɔ mewɔa wo o. Nu bubu aɖe si gakpena ɖe tɔmesisiblisi fomevi sia ya ŋue nye fu titri si le eŋu.
Bu nya siawo ŋu kpɔ: Fu si le fumelã sia ŋu mimi ɖe wo nɔewo ŋu wu lã bubuwo tɔ. Ne wodzidze efe ŋutigbalẽ sentimeta ɖeka ɖe dzogoe ene me la, fu siwo ade 155,000 ye le eme. Ne fumelã sia le tsi fum la, ya aɖe gena ɖe efe fuawo te si wɔnɛ be tsi fafɛa mekaa efe ŋutilã ŋu be vuvɔ nawɔe o.
Dzɔdzɔmeŋutinunyalawo kpɔe be míate ŋu asrɔ̃ nane tso fu si le fumelã sia ŋu la ŋuti. Wotee kpɔ wɔ fuwu siwo fe fuwo fe didime le vovovo eye mɔ si le fuawo domee hã le vovovo. Numekulaawo kpɔe be “ne fuawo sɔ gbɔ eye wodidi la, womeɖoa tsi o.” Ne míagblɔe bubui la, fumelã siawo ate ŋu afo adegbe be yewo sie vuvɔmewu titri adodoea le.
Numekulawo le mɔ kpɔm be ale si wole ŋgɔ yim le mɔ̃ɖaŋununya me la awɔe be yewoawɔ avɔ fomevi aɖe si mate ŋu aɖo tsi o. Esia ate ŋu ana amewo nafo nya ta be fuwu titri si sɔ kple fumelã sia fe fuwo la ate ŋu akpe ɖe ame siwo doa ɖi yia tɔ gɔme la ŋu ŋutɔ!
Nu kae nèsusu? Ðe fumelã sia fe fu siwo nana vuvɔ mewɔnɛ o la dzɔ le eɖokui sia? Alo Wɔla lae wɔea?


text:
GBETAKPƆXƆ—TATA SI MÍESRƆ̃NA October 2014
Nusɔsrɔ̃nyati siwo me míadzro tso December 1 va se ɖe 28, 2014 la le tata sia me.
Xɔse Sẽŋu Nenɔ Asiwò Ðe Fiaɖufea Ŋu
Yehowa to nubabla vovovo ade dzi ɖo kpe edzi be yefe Fiaɖufea ana be yefe tameɖoɖo nava eme. Aleke nubabla siawo ate ŋu ado ŋusẽ míafe xɔsee?
Mianye “Nunɔlawo Ƒe Fiaɖufe”
Nubabla adeawo fe etɔ̃ mamlɛtɔwo ate ŋu akpe ɖe mía ŋu míaka ɖe Mawu Fiaɖufea dzi ahaɖe gbefã eŋuti nya nyuia na amewo.
Bu Dɔwɔwɔ Kple Yehowa Ƒe Mɔnukpɔkpɔa Nu Xɔasii!
Nu kae ʋãa ame siwo subɔa Yehowa be wometina woawo ŋutɔwo fe nudidiwo yome gbã o?
“Mina Miafe Susuwo Nanɔ Nu Siwo Le Dzifo La Ŋu”
Nu ka tae wòle be ame siwo le mɔ kpɔm be yewoanɔ agbe le anyigba dzi la fe susu nanɔ nu siwo le dzifo ŋu? Aleke woate ŋu awɔ esiae?
AGBEMEŊUTINYA
Nu Ðedzesi Siwo Dzɔ Le Nye Subɔsubɔdɔa Wɔɣi
Mildred Olson le Yehowa subɔm fe 75 kple edzivɔwoe nye esia, eye ewɔ dutanyanyuigbɔgblɔdɔa le El Salvador fe 29 kloe. Nu kae nana wòsena le eɖokui me be wɔna mevɔ le ye ŋu o?


text:
Nya Kae Biblia Gblɔ?
Nu kae dzɔna ɖe ame dzi ne eku?
AME AÐEWO XƆE SE be ne ame ku la, eyia edzi nɔa agbe le nɔnɔme bubu aɖe me, gake ame aɖewo hã ka ɖe edzi be ku nye nu sia nu fe nuwuwu. Nu kae nye wò susu?
NYA SI BIBLIA GBLƆ
“Kukuawo meganya naneke kura o.” (Nyagblɔla 9:5) Ne ame ku la, efia be megale afi aɖeke o.
NU BUBU SI MÍESRƆ̃ LE BIBLIA ME
Anyi wotsɔ mè ame gbãtɔ, Adam, eye anyi ke wògatrɔ zu. (1 Mose 2:7; 3:19) Nenema kee wòdzɔna ɖe ame siwo katã le kukum egbea hã dzi, wozua anyi.—Nyagblɔla 3:19, 20.
Wotso afia na ame siwo ku la hetsɔ wofe nu vɔ̃wo ke wo. (Romatɔwo 6:7) Eya ta ne ame ku, nu vɔ̃ fe tohehe bubu aɖeke megali nɛ o.
Ðe kukuawo agava nɔ agbe akea?
ALEKE NÀÐO EŊUI?
Ɛ̃a?
Aoa?
Yemenya oa?
NYA SI BIBLIA GBLƆ
“Tsitretsitsi li.”—Dɔwɔwɔwo 24:15.
NU BUBU KAE MÍATE ŊU ASRƆ̃ LE BIBLIA ME?
Biblia tsɔa ku sɔna kple alɔ̃dɔdɔ zi geɖe. (Yohanes 11:11-14) Mawu ate ŋu afɔ kukuawo tso ku me, abe ale si ko míetea ŋu nyɔa ame tso alɔ̃ me ene.—Hiob 14:13-15.
Amewo fɔfɔ tso ku me ŋuti nuŋlɔɖi geɖe le Biblia me, eye esia na kakaɖedzi sẽŋu mí be woava fɔ ame siwo ku la ɖe tsitre.—1 Fiawo 17:17-24; Luka 7:11-17; Yohanes 11:39-44.


text:
Ènyaa?
Aleke Romatɔnyenye ɖe vi na apostolo Paulo?
Ne ame aɖe zu Romatɔ la, gomenɔamesiwo kple mɔnukpɔkpɔwo sua esi le fiaɖufea fe afi sia afi. Menye nuto siwo le Roma te la fe sewoe kplɔa Romatɔwo o, ke boŋ Roma Fiaɖufea fe se tee wole. Ne wotsɔ nya ɖe Romatɔ aɖe ŋu le ʋɔnu eye wòlɔ̃ be woadrɔ̃ nyaa na ye le fiaɖufea fe nuto me ʋɔnudrɔ̃fe aɖe hã la, gome kpɔtɔ nɔa esi be wòabia be woadrɔ̃ nyaa na ye le Roma-ʋɔnudrɔ̃fe. Ne wotso kufia nɛ la, ate ŋu abia be fiagãa ŋutɔ nadrɔ̃ nya na ye.
Afetɔ Cicero, si nye Roma Fiaɖufea fe dziɖuɖumegã le fe alafa gbãtɔ Do Ŋgɔ Na Yesu (D.Y.) me la, gblɔ tso nya sia ŋu be: “Sedzidadae wònye be woabla Romatɔ; tagbɔsesẽe wònye be woafoe; ne wowui la, wodo hlɔ̃,” si fia be amea wu eya ŋutɔ dzila alo fometɔ kplikplikpli.
Apostolo Paulo ɖe gbefã tsitotsito le Roma Fiaɖufe bliboa me. Eye ewɔ Romatɔnyenye fe gomenɔamesia ŋu dɔ zi etɔ̃ wòdze le nuŋlɔɖiwo me: (1) Egblɔ na Filipi dumegãwo be woda se dzi le esi wofo ye ta. (2) Be wògafoe le Yerusalem o la, egblɔ be Romatɔe yenye. (3) Egblɔ be Roma fiagã, Kaisaro, nadrɔ̃ nya na ye ale be yeaɖe ye ɖokui nu le eŋkume.—Dɔwɔwɔwo 16:37-39; 22:25-28; 25:10-12.
Aleke woxea fe na alẽkplɔlawo le Biblia-ŋlɔɣiwo?
Blemafofo Yakob kplɔ nyruia fe alẽwo fe 20 sɔŋ. Ekplɔ Laban fe lãwo fe 14 ɖe vianyɔnu eveawo ta, eye Laban tsɔ lãwo fe ɖe xe fe nɛ ɖe fe 6 bubu siwo wòtsɔ kplɔ efe lãwoe ta. (1 Mose 30:25-33) Magazine si nye Biblical Archaeology Review, gblɔ be: “Blema-gbalẽŋlɔlawo kple Biblia-xlẽlawo nya nu tso alẽkpɔkplɔ ŋuti ɖoɖo siwo amewo wɔna, abe esi nɔ Laban kple Yakob dome, la ŋu nyuie.”
Woke ɖe ɖoɖo siawo fe ɖewo ŋu le tome le Nuzi, Larsa, kple tefe bubuwo le egbegbe Iraq, siwo ɖee fia be nenema tututue wowɔa ɖoɖoawoe. Ðoɖo siawo tɔgbi dzea egɔme tso fe aɖe fe lãfukoɣi dzi va de asi na fe si kplɔe ɖo fe lãfukoɣi. Le ɖoɖoa nu la, alẽkplɔlawo xɔa alẽnɔ alo agbo xexlẽme aɖe eye woŋlɔa wo ɖi le wofe fexɔxɔ nu. Ne fea trɔ la, ame si tɔe lãwo nye la xɔa lãfu, notsi, alẽviwo kple nu bubuwo fe agbɔsɔsɔme si dzi wolɔ̃ ɖo la alẽkplɔlaa si. Gake ne nu siawo dometɔ aɖe sɔ gbɔ wu ɖoɖo si wowɔ la, susɔea zua alẽkplɔlaa tɔ.
Be lãwo nadzi ɖe edzi sɔgbɔ la, etsoa alẽnɔ agbɔsɔsɔme si alẽkplɔlaa xɔ gbɔ. Wokpɔa mɔ be alẽnɔ alafa ɖeka adzi alẽvi 80. Gake ne mede o la, ele be alẽkplɔlaa natsɔ esi susɔ la akpee. Esia tae wòle vevietɔ be alẽkplɔlaa nalé be na alẽ siwo wotsɔ de esi la nyuie.


text:
Afi Kae Abosam Le?
Ale si Biblia ɖo eŋui
Esi wònye gbɔgbɔmenuwɔwɔe Abosam nye ta la, enɔa xexe aɖe si womate ŋu akpɔ kple ŋku o me. Gake menye dzo mavɔ mee tefe sia nye o. Menye tefe aɖe si wònɔa funyafunya wɔm ame vɔ̃ɖiwo le abe ale si wòdze le nɔnɔmetata si le nyati sia me la me ene o.
“Aʋa dzɔ le dzifo”
Ɣeaɖeɣi la, Satana Abosam tea ŋu yia afi sia afi si dzroe le gbɔgbɔmexexea me faa, eye etea ŋu nɔa mawudɔla wɔnutefewo dome woyina ɖe keke Mawu ŋkume ke gɔ̃ hã. (Hiob 1:6) Gake Biblia gblɔe ɖi be aʋa adzɔ “le dzifo” eye woatsɔ Satana afu “gbe ɖe anyigba” dzi. (Nyaɖeɖefia 12:7-9) Biblia fe ɣeyiɣikɔntabubu kple xexemenudzɔdzɔwo siaa ɖo kpe edzi be wowɔ aʋa sia vɔ. Fifia Abosam va tsi anyigba fe nutowo me.
Ðe esia fia be Abosam fe nɔfe le míafe anyigba fe tefe aɖe koŋua? Le kpɔɖeŋu me, wogblɔ tso blemadu Pergamo ŋu be enye “afi si Satana fe fiazikpui le” kple “afi si Satana le.” (Nyaɖeɖefia 2:13) Anɔ eme godoo be nu si koŋ nya siawo fiae nye ale si trɔ̃subɔsubɔ xɔ afe ɖe du ma me blibaa. Biblia gblɔ be Abosam le “anyigba dzi nɔlawo fe fiaɖufewo katã” dzi ɖum, eya ta menɔa anyigba fe tefe aɖe si woate ŋu akpɔ kple ŋku o, ke boŋ ele anyigba fe nutowo me eye woxe mɔ ɖe enu be nuto ma me ko wòanɔ.


text:
KRISTOTƆWO ƑE AGBENƆNƆ
Fia Nyatefea
Tso September me la, kpɔɖeŋudzeɖonya yeye aɖe anɔ dzedzem le Agbenɔnɔ Kple Subɔsubɔdɔ Kpekpe Ƒe Nusrɔ̃gbalẽa me si fe tanyae nye “Fia Nyatefea.” Míafe taɖodzinue nye be míazã nyabiase kple mawunyakpukpui aɖe atsɔ ahe amewo fe susu yi Biblia me nyatefe aɖe dzi kpuie.
Ne amea tsɔ ɖe le eme la, míate ŋu atsɔ trakt, magazine, alo agbalẽ aɖe nɛ, loo alo aɖe video aɖe le jw.org afiae atsɔ aɖo tɔtrɔyi gɔme anyi ale be wòanɔ mɔ kpɔm na mí. Ele be míadze agbagba atrɔ ayi le ŋkeke ʋɛ aɖewo megbe ahayi dzeɖoɖo si gɔme míedze la dzi. Woatu dzeɖonya yeyeawo kple sukuviwo fe dɔdeasiwo ɖe agbalẽ si nye Nu Kae Biblia Fia Mí? fe akpa si nye taa totoɖeme la dzi. Le agbalẽa fe akpa sia la, míakpɔ nyabiase kple mawunyakpukpui bubu siwo míate ŋu azã atsɔ awɔ tɔtrɔyi alo adze nusɔsrɔ̃ gɔme to Biblia ɖeɖe dzi.
Mɔ ɖeka koe kplɔa ame yia agbe me. (Mt 7:13, 14) Esi míeɖea gbefã na ame siwo le subɔsubɔha vovovowo me kple ame siwo tso tefe vovovowo ta la, ele be míafo nu tso Biblia me nyatefe siwo adzɔ dzi na wo dometɔ ɖe sia ɖe la ŋu. (1Ti 2:4) Ne míeva bi ɖe Biblia me nyati vovovowo zazã kple “nyatefenya la ŋu dɔ [wɔwɔ] pɛpɛpɛ” me la, dzi adzɔ mí geɖe eye míakpɔ dzidzedze le Biblia me nyatefea fiafia ame bubuwo me.—2Ti 2:15.


text:
NU XƆASI SIWO LE MAWU ƑE NYA LA ME | LODODOWO 7-11
“Mègana Wò Dzi Natrɔ Ðe Aga O”
Yehowa fe mɔfiamewo ate ŋu akpɔ mía ta. Gake hafi woaɖe vi na mí la, ele be míade asixɔxɔ wo ŋu le dzi me. (Lod 7:3) Ne Yehowa subɔla aɖe ɖe mɔ efe dzi trɔ ɖe aga la, aɖe mɔ Satana fe ayemɔwo naɖee bɔbɔe. Lododowo ta 7 lia fo nu tso ɖekakpui aɖe si ɖe mɔ efe dzi blee la ŋu. Nu kae míate ŋu asrɔ̃ tso efe vodadawo me?
Satana dzea agbagba be yeato míafe sidzenu atɔ̃awo dzi ahe mí ɖa le Yehowa ŋu ade nu gbegblẽ wɔwɔ me
Nunya kple gɔmesese akpe ɖe mía ŋu míakpɔ ale si gbegbe nu gbegblẽ wɔwɔ agblẽ nu le mía ŋu la adze sii eye woakpe ɖe mía ŋu míafo asa na gbɔgbɔmefɔkuwo